open-index/open-wikipedia-markdown huggingface dataset:
দুৰ্গা বড়ো

**দুৰ্গা বড়ো** () হ'ল ১৯৮৭ চনৰ ২৮ জানুৱাৰী তাৰিখে অসমৰ কোকৰাঝাৰত জন্মগ্ৰহণ কৰা এজন ফুটবল খেলুৱৈ। তেওঁ ইণ্ডিয়ান ছুপাৰ লীগত নৰ্থ ইষ্ট ইউনাইটেড এফ চিৰ হৈ ফৰৱাৰ্ড স্থানত খেলে। ইয়াৰ উপৰিও তেওঁ আই-লীগত শ্বিলং লাজঙৰ হৈ খেলে।

## জন্ম আৰু বংশ পৰিচয়
কোকৰাঝাৰ চহৰৰপৰা ৬ কিলোমিটাৰ নিলগৰ *গেন্দ্ৰাবিল* নামৰ এখন সৰু গাঁৱত জন্ম আৰু ডাঙৰ-দীঘল হয়। পিতৃৰ নাম সুন্দৰছিং বড়ো আৰু মাতৃৰ নাম ফুলশ্ৰী বড়ো। দুৰ্গাৰ লগতে ঘৰখনৰ আটাইকেইটা সন্তানেই সৰুৰেপৰা খেল-ধেমালিৰ প্ৰতি আগ্ৰহী আছিল। তেওঁৰ জ্যেষ্ঠ ভাতৃ ৰাজেন্দ্ৰ বড়োৱে তিনিবাৰকৈ সুব্ৰত কাপ খেলাৰ লগতে ভগ্নী প্ৰতিমা বড়োৱেও ৰাষ্ট্ৰীয় পৰ্যায়ত আৰ্চাৰীত যথেষ্ট সুনাম অৰ্জন কৰিছে। কনিষ্ঠ ভাতৃ কপিল বড়োৱে গোৱা ফুটবল একাডেমীত ফুটবলৰ প্ৰশিক্ষণ গ্ৰহণ কৰি আছে। 

## ক্ৰীড়াজীৱন
সৰু অৱস্থাতেই তেওঁ ফুটবল খেলা আৰম্ভ কৰে, কিন্তু তেওঁৰ প্ৰথম ডাঙৰ প্ৰতিযোগিতাখন আছিল ১৯৯৯ চনৰ সুব্ৰত কাপ, য'ত তেওঁ ১৪-অনূৰ্ধ্ব শাখাত কোকৰাঝাৰ HNMP স্কুলৰ হৈ অংশগ্ৰহণ কৰে। তেওঁ অসমৰ হৈ ১৪-অনূৰ্ধ্ব আৰু ১৬-অনূৰ্ধ্ব শাখাৰ সুব্ৰত কাপত খেলাৰ উপৰিও ২০০২ আৰু ২০০৩ চনৰ ১৬-অনূৰ্ধ্ব ভাৰতীয় শিবিৰৰো অংশ আছিল।

### অইল ইণ্ডিয়া
২০০৪ চনত, দুৰ্গা বড়োৱে দুলিয়াজানস্থিত অইল ইণ্ডিয়া এফ চিৰ সৈতে চুক্তিবদ্ধ হয় আৰু দলৰ হৈ আই-লীগ দ্বিতীয় ডিভিজনত অংশগ্ৰহণ কৰে। অইল ইণ্ডিয়াৰ হৈ তেখেতে অসম ৰাজ্যিক প্ৰিমিয়াৰ লীগতো অংশগ্ৰহণ কৰিছে। 

### চাৰ্চিল ব্ৰাডাৰ্ছ
দুৰ্গা বড়োৱে ২০০৯-১০ বৰ্ষত চাৰ্চিল ব্ৰাডাৰ্ছৰ হৈ আই-লীগত আত্মপ্ৰকাশ কৰে। 

### মুম্বাই টাইগাৰ্ছ
২০১২ চনৰ জুলাইত দুৰ্গা বড়ো মুম্বাইৰ নৱগঠিত ফুটবল ক্লাব মুম্বাই টাইগাৰ্ছ এফ চিৰ (প্ৰশিক্ষক- বিমল ঘোষ) লগত চুক্তিবদ্ধ হয়। ২০১৩ চনৰ ২৪ এপ্ৰিল তাৰিখে আই-লীগৰ দ্বিতীয় ডিভিজনৰ অন্তিম ৰাউণ্ডত লাংচনিং এফ চিৰ বিৰুদ্ধে টাইগাৰ্ছ ১-৩ ব্যৱধানত পৰাস্ত হয়, য'ত টাইগাৰ্ছৰ হৈ একমাত্ৰ গ'লটো আছিল দুৰ্গা বড়োৰ। ২৭ এপ্ৰিলত অন্তিমখন খেলত তেওঁ ভৱানীপুৰ এফ চিৰ বিৰুদ্ধে ইনজুৰী-টাইমত গ'ল দিয়ে আৰু টাইগাৰ্ছ ৩-৫ ব্যৱধানত পৰাস্ত হয়।

### শ্বিলং লাজং
২০১৪ চনত মুম্বাই টাইগাৰ্ছ এফ চি বন্ধ হয় আৰু সেই বছৰৰ ৬ ফেব্ৰুৱাৰী তাৰিখে শ্বিলং লাজঙে মুম্বাই টাইগাৰ্ছৰপৰা ঋণ হিচাপে দুৰ্গা বড়োৰ লগত চুক্তিবদ্ধ হয়।

### নৰ্থ ইষ্ট ইউনাইটেড
ইণ্ডিয়ান ছুপাৰ লীগৰ গুৱাহাটী ফ্ৰেন্সাইজি নৰ্থ ইষ্ট ইউনাইটেড দলে লীগৰ প্ৰাৰম্ভিক বৰ্ষৰ (২০১৪) বাবে বড়োৰ লগত চুক্তিবদ্ধ হয়। এই বৰ্ষৰ ২৭ নৱেম্বৰ তাৰিখে চেন্নায়ন দলৰ বিৰুদ্ধে খেলৰ ১০ মিনিটত তেওঁ এই লীগত নিজৰ প্ৰথমটো গ'ল দিয়ে।

## তথ্য সংগ্ৰহ

## বাহ্যিক সংযোগ
* Goal.comত প্ৰফাইল  

শ্ৰেণী:অসমৰ ব্যক্তি
শ্ৰেণী:বড়ো জনগোষ্ঠীৰ ব্যক্তি
শ্ৰেণী:অসমীয়া ক্ৰীড়াবিদ
শ্ৰেণী:অসমৰ ফুটবল খেলুৱৈ
শ্ৰেণী:নৰ্থ ইষ্ট ইউনাইটেড এফ চি
শ্ৰেণী:ভাৰতৰ ফুটবল খেলুৱৈ
দ্য ফে'চ (অসমীয়া চলচ্চিত্ৰ)

**দা ফে'চ (The Face)** হৈছে ২০১৪ চনৰ ২৬ ছেপ্টেম্বৰ তাৰিখে মুক্তি লাভ কৰা এখন এক্‌ছনধৰ্মী আৰু ৰোমাণ্টিক অসমীয়া চলচ্চিত্ৰ। 'সন্তোষী মা প্ৰডাক্‌ছন'ৰ বেনাৰত বোলছবিখন প্ৰযোজনা কৰে বৰ্ণালী হাজৰিকাই। পৰিচালক ৰাজীৱ দত্ত আৰু সংগীত পৰিচালনা সুদীপ্ত হাজৰিকাৰ।

## কাহিনী
আমাৰ সমাজৰ কিছুমান চেহেৰাই সমাজৰ উন্নতিৰ কাৰণে কাম কৰি আহিছে। এখন সুস্থ নিকা সমাজ গঢ়াই তেওঁলোকৰ লক্ষ্য। কিন্তু আমাৰ সমাজতে কিছুমান ইয়াৰ বিপৰীতধৰ্মী চেহেৰাও আছে যি নিৰন্তৰ সমাজখনক ধ্বংসৰ মুখলৈ ঠেলি দিছে। এই দুই ধৰণৰ চেহেৰাৰ উপস্থিতিত সমাজৰ কেনেধৰণে পৰিৱৰ্তন আহিব পাৰে, তাৰে আধাৰতে বোলছবিখনৰ কাহিনী নিৰ্মাণ কৰা হয়।

## অভিনয় শিল্পী
চলচ্চিত্ৰখনত অভিনয় কৰিছে পদ্মৰাগ গোস্বামী, হৃষভ শৰ্মা, নীড়, ৰিমি হাজৰিকা, কল্পনা, সাগৰ, মানস, হিমাংশু, নয়নজ্যোতি আদিয়ে।

## কলা-কুশলী
*পৰিচালনা - ৰাজীৱ দত্ত
*প্ৰযোজনা - বৰ্ণালী হাজৰিকা
*কাহিনী/চিত্ৰনাট্য/সংলাপ - পলাশ পৱন
*চিত্ৰগ্ৰহণ - পৃথ্বীৰাজ দত্ত, জিতেন বড়ো
*নৃত্য নিৰ্দেশনা - গৌতম ৰাভা
*সম্পাদনা - ঋতুৰাজ দত্ত
*এক্‌ছন নিৰ্দেশনা - প্ৰদীপ, ভবেশ 

## সংগীত
দা ফে'চ চলচ্চিত্ৰখনৰ সংগীত পৰিচালক সুদীপ্ত হাজৰিকা। গীতসমূহত কণ্ঠদান কৰিছে জুবিন গাৰ্গ, বৰ্ণালী কলিতা, সীমান্ত শেখৰ, প্ৰিয়ংকা ভৰালী, অনামিকা চৌধুৰী, সুদীপ্ত নয়ন আৰু শৰ্মিষ্ঠা গোস্বামীয়ে।

## তথ্য সংগ্ৰহ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
মহাপুৰুষ (চলচ্চিত্ৰ)

**মহাপুৰুষ** হৈছে ২০১৪ চনৰ ২৯ আগষ্ট তাৰিখে মুক্তি লাভ কৰা এখন অসমীয়া চলচ্চিত্ৰ। 'জয়গুৰু চিনে প্ৰডাক্‌চন'ৰ বেনাৰত বোলছবিখনৰ প্ৰযোজনা দিলীপ কুমাৰ বৰুৱাৰ আৰু পৰিচালনা ব্ৰজেন বৰাৰ। পৰিচালক ব্ৰজেন বৰাই চলচ্চিত্ৰখনৰ কাহিনী, চিত্ৰনাট্য, সংলাপ আৰু গীতৰ কথা ৰচনা কৰাৰ উপৰিও মুখ্য চৰিত্ৰত অভিনয়ো কৰে। চেলুলয়ডত নিৰ্মিত এইখন অন্তিম অসমীয়া চলচ্চিত্ৰ। এই বোলছবিখন প্ৰায় এক দশকধৰি মুক্তিৰ অপেক্ষাত থাকি ২০১৪ চনত মুক্তি লাভ কৰে। ছবিখনত অনুকুল ঠাকুৰৰ ভাব-আদৰ্শ দেখুওৱা হৈছে। ঝাৰখণ্ডৰ দেওঘৰত অনুকুল ঠাকুৰৰ পৰিনাতি বিনকিদাই ছবিখনৰ শুভাৰম্ভ কৰিছিল।

## অভিনয়ত
*ব্ৰজেন বৰা
*প্ৰাঞ্জল শইকীয়া
*হাদী আলম বৰা
*দীনেশ দাস
*অসীম বৈশ্য
*প্ৰমোদ বৰুৱা
*গায়ত্ৰী মহন্ত
*মাধুৰীমা কাকতি
*দিলীপ বৰুৱা
*চেতনা দাস
*অতুল পাচনি

## কলা-কুশলী
*প্ৰযোজনা - দিলীপ কুমাৰ বৰুৱা
*পৰিচালনা/কাহিনী/চিত্ৰনাট্য/সংলাপ/গীত/চিত্ৰগ্ৰহণ সঞ্চালনা - ব্ৰজেন বৰা

## সংগীত
মহাপুৰুষ চলচ্চিত্ৰখনৰ সংগীত পৰিচালক অভি-ৰূপম আৰু গীতিকাৰ ব্ৰজেন বৰা। গীতসমূহত কণ্ঠদান কৰে জুবিন গাৰ্গ, মিতালী চৌধুৰী আদিয়ে।

## তথ্য সংগ্ৰহ

## বাহ্যিক সংযোগ
*চলচ্চিত্ৰখনৰ ট্ৰেইলাৰ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
চুমা পৰশতে

**চুমা পৰশতে** হৈছে ২০১৪ চনৰ ১৯ ছেপ্টেম্বৰ তাৰিখে মুক্তি লাভ কৰা এখন ৰোমাণ্টিক থ্ৰিলাৰ অসমীয়া চলচ্চিত্ৰ। 'নিৰি প্ৰডাক্‌চন'ৰ বেনাৰত বোলছবিখনৰ প্ৰযোজনা, পৰিচালনা আৰু কাহিনী জোনমণি দেৱী খাউণ্ডৰ। অভিনয় কৰে নৱাগত ইন্দুমৌলি নেওগ আৰু পশ্চিম বংগৰ অভিনেত্ৰী দেবস্মিতা বেনাৰ্জী আদিয়ে। 

## অভিনয় শিল্পী
চলচ্চিত্ৰখনৰ মূল ভূমিকাত অভিনয় কৰে নৱাগত ইন্দুমৌলি নেওগ আৰু পশ্চিম বংগৰ অভিনেত্ৰী দেবস্মিতা বেনাৰ্জীয়ে। আন অভিনয় শিল্পীসকল হ'ল লক্ষী, ভাস্কৰ, নীৰৱ, চিৰঞ্জীৱ, হেমন্ত, অংশুমান, পূৰ্ণমজ্যোতি, ত্ৰৈলোক্য, ডিম্পু, ৰূপম, জ্যোতিষ্মান, শংকৰজ্যোতি, শশাংক, অবিনাশ আদি।

## কলা-কুশলী
*পৰিচালনা/প্ৰযোজনা/কাহিনী - জোনমণি দেৱী খাউণ্ড
*কাৰ্যবাহী প্ৰযোজক - জয়ন্ত খাউণ্ড
*চিত্ৰনাট্য/সংলাপ - চিৰন্তন মহন্ত
*চিত্ৰগ্ৰহণ - নৱ কুমাৰ দাস, প্ৰফুল্ল ৰাভা (সহকাৰী চিত্ৰগ্ৰহণকাৰী)
*নৃত্য নিৰ্দেশনা - বাপ্পা আহমেদ, ৰনি চাহু
*প্ৰযোজনা নিয়ন্ত্ৰণ - নীলম

## সংগীত
চুমা পৰশতে চলচ্চিত্ৰখনৰ সংগীত পৰিচালক চাজন নায়ক আৰু মণীষা বৰদলৈ। গীতসমূহত কণ্ঠদান কৰিছে জুবিন গাৰ্গ, দীক্ষু, চাজন নায়ক, মণীষা, প্ৰণামিকা আৰু তৃণ শৰ্মাই।

## তথ্য সংগ্ৰহ

## বাহ্যিক সংযোগ
*চলচ্চিত্ৰখনৰ ট্ৰেইলাৰ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
পানী (২০১৪ চলচ্চিত্ৰ)

**পানী** () হৈছে ২০১৪ চনৰ ১২ ছেপ্টেম্বৰ তাৰিখে মুক্তি লাভ কৰা এখন অসমীয়া চলচ্চিত্ৰ। যদুমণি দত্তই পৰিচালনা কৰা বোলছবিখনৰ প্ৰযোজনা যুটীয়াভাৱে অসম ৰাজ্যিক চলচ্চিত্ৰ নিগম (বিত্ত আৰু উন্নয়ন) আৰু জে পি ফিল্ম্‌ছৰ বেনাৰত যদুমণি দত্তৰ। দীপক কুমাৰ গগৈৰ এখন একাংকিকা নাটকৰ আধাৰত যদুমণি দত্তৰ চিত্ৰনাট্যৰে পানী এখন সমসাময়িক সামাজিক-ৰাজনৈতিক পটভূমিত নিৰ্মিত চলচ্চিত্ৰ। ২০১৩ চনৰ নৱেম্বৰ মাহত কলকাতা আন্তঃৰাষ্ট্ৰীয় চলচ্চিত্ৰ মহোৎসৱত বোলছবিখনৰ প্ৰীমিয়াৰ হয়।

## কাহিনী
চৰকাৰৰ কথা আৰু কামৰ মাজত সদায় পাৰ্থক্য দেখা যায়। চৰকাৰে দিয়া প্ৰতিশ্ৰুতি আৰু সেই প্ৰতিশ্ৰুতি কিমান দূৰ পূৰণ হয় তাৰ আধাৰতেই বোলছবিখনৰ কাহিনী নিৰ্মিত।

## অভিনয়ত
*বিষ্ণু খাৰঘৰীয়া
*আইমী বৰুৱা
*হিমাংশু প্ৰসাদ দাস
*আশা বৰদলৈ
*স্পন্দন
*অতুল পাচনি
*পবিত্ৰ বৰুৱা

## কলা-কুশলী
*পৰিচালনা/চিত্ৰনাট্য - যদুমণি দত্ত
*প্ৰযোজক - যদুমণি দত্ত
*কাহিনী/সংলাপ - দীপক কুমাৰ গগৈ
*চিত্ৰগ্ৰহণ - সুমন দুৱৰা
*সংগীত পৰিচালনা - অনিৰুদ্ধ বৰুৱা
*সম্পাদনা - ৰূপম কলিতা
*কলা নিৰ্দেশনা - জয়ন্ত ফুকন
*ছাউণ্ড ডিজাইন আৰু মিক্সিং - দেৱব্ৰত চলিহা

## সন্মান
*উনবিংশ কলকাতা আন্তঃৰাষ্ট্ৰীয় চলচ্চিত্ৰ মহোৎসৱত (১০-১৭ নৱেম্বৰ, ২০১৩) প্ৰদৰ্শিত
*দ্বিতীয় দিল্লী আন্তঃৰাষ্ট্ৰীয় চলচ্চিত্ৰ মহোৎসৱত (২১-২৭ ডিচেম্বৰ, ২০১৩) প্ৰদৰ্শিত
*ত্ৰয়োদশ ঢাকা আন্তঃৰাষ্ট্ৰীয় চলচ্চিত্ৰ মহোৎসৱত (১০-১৮ জানুৱাৰী, ২০১৪) প্ৰদৰ্শিত

## বাহ্যিক সংযোগ
*চলচ্চিত্ৰখনৰ ট্ৰেইলাৰ

## তথ্য সংগ্ৰহ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
১৭ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৮৩১ - ইংৰাজ বিজ্ঞানী মাইকেল ফেৰাডেই ডাইনামো আৱিষ্কাৰ কৰে।
* ১৯১৯ - ভাৰতত খিলাফৎ দিৱস উদযাপন কৰা হয়।
* ১৯২০ - ভাৰতবৰ্ষত কমিউনিষ্ট পাৰ্টী প্ৰতিষ্ঠা কৰা হয়।
* ১৯৩৭ - মুছলিম লীগৰ পূৰ্ণ স্বাধীনতাৰ প্ৰস্তাৱ গ্ৰহণ কৰা হয়।
* ১৯৪০ - মহাত্মা গান্ধীৰ নেতৃত্বত সত্যাগ্ৰহ আৰম্ভ হয়।
* ১৯৭৯ - মাদাৰ টেৰেছালৈ শান্তিৰ নোবেল পুৰস্কাৰ আগবঢ়োৱা হয়।
* ২০০১ - দক্ষিণ আফ্ৰিকাৰ প্ৰাক্তন ক্ৰিকেট অধিনায়ক হান্সি ক্ৰ'নিয়েৰ খেলৰ ওপৰত নিষেধাজ্ঞা আৰোপ কৰা হয়।
* ২০০৩ - শ্ৰীহৰিকোটাৰ পৰা PSLV-5 ৰ উৎক্ষেপণ কৰা হয়।

## জন্ম
* ১৮১৭ - ছাৰ চৈয়দ আহমেদ খাঁৰ জন্ম হয়। তেওঁ আলিগড়ত মহমেদান এংলো অৰিয়েণ্টেল কলেজ স্থাপন কৰে। এইখন কলেজেই পৰৱৰ্তী কালত আলিগড় মুছলিম বিশ্ববিদ্যালয়লৈ ৰূপান্তৰিত হয়।
* ১৯০০ - ৰাধাগোবিন্দ বৰুৱা, অসমীয়া সিংহ পুৰুষ।
* ১৯৪১ - সৰিতা যোশী, ভাৰতীয় চলচ্চিত্ৰ, মঞ্চ আৰু টিভি অভিনেত্ৰী।
* ১৯৪৭ - বৃন্দা কাৰাট, ভাৰতীয় মাৰ্ক্সবাদী ৰাজনীতিবিদ।
* ১৯৫২ - জাহ্নু বৰুৱা, অসমীয়া চলচ্চিত্ৰ পৰিচালক।
* ১৯৭০ - অনিল কুম্বলে, ভাৰতীয় ক্ৰিকেটাৰ।
* ১৯৭৩ - ভগৱন্ত সিং মান, ভাৰতীয় ৰাজনীতিবিদ।
* ১৯৯২ - কীৰ্তি সুৰেশ, ভাৰতীয় অভিনেত্ৰী।
* ২০০১ - মনীষ নাৰৱাল, - ভাৰতীয় পেৰা পিষ্টল শ্বুটাৰ।

## মৃত্যু
* ১৮৯০ - লালন, বাংলাদেশৰ দাৰ্শনিক, লেখক।
* ১৯০৬ - স্বামী ৰামতীৰ্থ, ভাৰতীয় আধ্যাত্মিক গুৰু।
* ১৯৮৯ - যুগল দাস, অসমীয়া শিল্পী।
* ২০১৯ - হেলা দাস, অসমৰ ভাস্কৰ্য-শিল্পী।
* ২০২২ - মাছুম আজিজ, বাংলাদেশৰ মঞ্চ, চলচ্চিত্ৰ আৰু টেলিভিছন অভিনেতা।

## দিৱস
* অসম ক্ৰীড়া দিৱস।
* ৰাষ্ট্ৰীয় আৰক্ষী দিৱস (থাইলেণ্ড)।

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন
১৬ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৯০৫ - লৰ্ড কাৰ্জনৰ প্ৰথম বংগ বিভাজন আইন কাৰ্যকৰী হয়।
* ১৯৪৫ - বিশ্ব খাদ্য সংস্থা প্ৰতিষ্ঠা কৰা হয়।
* ১৯৬৮ - হৰগোবিন্দ খোৰানালৈ চিকিৎসা বিজ্ঞানৰ নোবেল বঁটা আগবঢ়োৱা হয়।
* ১৯৬৯ - ভাৰতৰ নাৰী শিক্ষাৰ ৰাষ্ট্ৰীয় পৰিষদ উদ্বোধন কৰা হয়।
* ১৯৯০ - আফ্ৰিকাৰ মুক্তি আন্দোলনৰ নেতা নেলছন মেণ্ডেলালৈ ভাৰতৰত্ন সন্মান আগবঢ়োৱা হয়।

## জন্ম
* ১৭৫৮ - নোৱা ৱেবষ্টাৰ, ইংৰাজী ভাষাত প্ৰথম অভিধান ৰচয়িতা।
* ১৮৮৮ - ইউজিন অ' নীল, আমেৰিকান নাট্যকাৰ।
* ১৯০৪ - সুভদ্ৰা কুমাৰী চৌহান, ভাৰতীয় কবি।
* ১৯২৯ - তফজ্জুল আলি, অসমৰ প্ৰসিদ্ধ গীতিকাৰ।
* ১৯৪৮ - হেমা মালিনী, ভাৰতীয় অভিনেত্ৰী, লেখিকা, পৰিচালিকা, প্ৰযোজক, নৃত্যশিল্পী তথা ৰাজনীতিবিদ।
* ১৯৫০ - দণ্ডমুদি সুমথি ৰাম মোহন ৰাও, ভাৰতীয় আনদ্ধ বাদ্যযন্ত্ৰ বাদক।
* ১৯৫১ - লিয়াকৎ আলী খান, পাকিস্তানৰ প্ৰথম প্ৰধানমন্ত্ৰী। ৰাৱলপিণ্ডিত এক বক্তৃতা প্ৰদান কালত আততায়ীৰ গুলীত নিহত হৈছিল।
* ১৯৫৫ - খগেশ সেন ডেকা, অসমীয়া গৱেষক, ব্যাকৰণবিদ আৰু ভাষাবিদ।
* ১৯৭৬ - কুইন হাজৰিকা, ভাৰতীয় গায়িকা আৰু অভিনেত্ৰী।
* ১৯৯৭ - নাওমি অ'ছাকা, জাপানী পেছাদাৰী টেনিছ খেলুৱৈ৷

## মৃত্যু
* ১৯৮৩ - হৰিশ-চন্দ্ৰ, ভাৰতীয়-আমেৰিকান গণিতজ্ঞ আৰু পদাৰ্থবিজ্ঞানী।

## দিৱস
* বিশ্ব খাদ্য দিৱস।

## বাহ্যিক সংযোগ

* BBC: On This Day
* 
* On This Day in Canada
১৩ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৯৪৩ - ইটালীয়ে জাৰ্মানীৰ পূৰ্ব বন্ধু দেশবোৰৰ বিৰুদ্ধে যুদ্ধ ঘোষণা কৰিছিল।
* ১৯৮৮ - আমেৰিকাই নেবাডাত পৰমাণু পৰীক্ষা সফল ভাৱে সম্পন্ন কৰিছিল।
* ১৯৯৯ - অটল বিহাৰী বাজপেয়ী তৃতীয় বাৰৰ বাবে ভাৰতৰ প্ৰধান মন্ত্ৰী হৈছিল।
* ১৯৯৯ - সংযুক্ত ৰাষ্ট্ৰ আমেৰিকাৰ চিনেটে Comprehensive Nuclear Test Ban Treaty (CTBT)ৰ বিৰোধিতা কৰিছিল।
* ২০০১ - আফগানিস্তানত এসপ্তাহ আমেৰিকান আক্ৰমণৰ ফলত শতাধিক লোকৰ মৃত্যু হয়, বহু লোক আক্ৰান্ত হয়।

## জন্ম
* ১৯১১ - অশোক কুমাৰ, ভাৰতীয় চলচ্চিত্ৰ তাৰকা।
* ১৯৪৮ - নুচৰত ফটেহ আলী খান, প্ৰসিদ্ধ ছুফী আৰু কাবালী গায়ক।
* ১৯৫৮ - জামাল আহমেদ ষাশ্বকজী, চৌদি আৰবীয় সাংবাদিক, লেখক আৰু আল-আৰব নিউজ ছেনেলৰ এজন প্ৰাক্তন মহাপ্ৰবন্ধক আৰু মুখ্য সম্পাদক।
* ১৮৯৫ - চি. কে. নাইডু, ভাৰতীয় ক্ৰিকেট দলৰ প্ৰথম টেষ্ট কেপ্টেইন।

## মৃত্যু
* ১৯১১ - ভগ্নী নিবেদিতা, ভাৰতীয় সমাজকৰ্মী, লেখিকা।
* ১৯৮৭ - কিশোৰ কুমাৰ, ভাৰতৰ প্ৰখ্যাত সংগীতশিল্পী তথা অভিনেতা।
* ২০০২ - ইলা মিত্ৰ, ভাৰতীয় উপমহাদেশৰ বিশেষকৈ পূব বংগ (বৰ্তমান বাংলাদেশ) -ৰ সাম্যবাদী আৰু কৃষক সংগ্ৰামী নেতা৷
* ২০০৪ - নিৰূপা ৰয় (কোকিলা কিশোৰচন্দ্ৰ বুলচাৰা), হিন্দী ছবিৰ পাৰ্শ্ব চৰিত্ৰত অভিনয় কৰা এগৰাকী ভাৰতীয় অভিনেত্ৰী।

## দিৱস
* আজেৰবাইজানি ৰেলৱে দিৱস (আজেৰবাইজান)।

## বাহ্যিক সংযোগ

* BBC: On This Day
* 
* On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন
১৫ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৯৬৪ - চীনে প্ৰথম বাৰৰ বাবে পাৰমাণৱিক বোমা পৰীক্ষণ কৰে। 

## জন্ম
* খ্ৰীষ্টপূৰ্ব ৭০ - ভাৰ্জিল, ৰোমৰ মহাকবি। 
* ১৫৪১ - ইভানজেলিষ্টা টৰচেলি, ইটালীৰ পদাৰ্থবিদ, বেৰোমিটাৰৰ আৱিষ্কাৰক। 
* ১৮৭৪ - সাহিত্যৰত্ন চন্দ্ৰধৰ বৰুৱা, অসমীয়া সাহিত্যিক। 
* ১৯০০ - হেমৰাম বৰা, ভাৰতৰ স্বাধীনতা সেনানী।
* ১৯৩১ - ড° এ পি জে আব্দুল কালাম, ভাৰতৰ প্ৰাক্তন ৰাষ্ট্ৰপতি, মিছাইল মেন। 
* ১৯৩৪ - প্ৰভাত চন্দ্ৰ হাজং, হাজং সম্প্ৰদায়ৰ বিশিষ্ট ব্যক্তি। তেওঁ আছিল হাজং উন্নয়ন সমিতি, পাৰ্বত্য জনজাতি পৰিষদ আৰু অসম হাজং জাতীয় পৰিষদ মুখ্য উপদেষ্টা আছিল।
* ১৯৫১ - অপূৰ্ব বেজবৰুৱা, অসমৰ কণ্ঠশিল্পী, কবি, গীতিকাৰ, সুৰকাৰ আৰু সংগীত পৰিচালক। 
* ১৯৫৭ - মীৰা নায়াৰ, ভাৰতীয় আমেৰিকান চলচ্চিত্ৰ নিৰ্মাতা।

## মৃত্যু
* ১৯১৭ - মাতাহাৰী, মহিলা গুপ্তচৰ। ফৰাচী সেনাৰ গুলীত নিহত হয়। নিপুণ নৰ্তকী মাতাহাৰীয়ে প্ৰথম মহাসমৰত জাৰ্মানীৰ চোৰাংচোৱা ৰূপে বিশেষ খ্যাতি অৰ্জন কৰিছিল। 
* ১৯৭৭ - জয়ন্ত হাজৰিকা, অসমীয়া কণ্ঠশিল্পী, সুৰকাৰ। 
* ২০০০ - ৰসেশ্বৰ শইকীয়া বৰবায়ন, সত্ৰীয়া নৃত্যশিল্পী। 
* ২০০৪ - হেম বৰগোহাঞি, বিশিষ্ট সাহিত্যিক।
* ২০২০ - অক্কিতম অচ্যুতম নম্বুথিৰী, ভাৰতীয় কবি আৰু গদ্যকাৰ।
* ২০২০ - ভানু আথাইয়া, ভাৰতীয় কষ্টিউম ডিজাইনাৰ।
## দিৱস
* অপসাৰণ দিৱস (টুনিছিয়া)।

## বাহ্যিক সংযোগ

* BBC: On This Day
* 
* On This Day in Canada
১১ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৬৩৪ - নৰ্থ ফ্ৰিজলেণ্ড, ডেনমাৰ্ক আৰু জাৰ্মানীত হোৱা বুৰ্চাৰ্ডি বানপানীৰ ফলত প্ৰায় ১৫,০০০ লোকৰ মৃত্যু হয়।
* ১৭৩৭ - গ্ৰেট বেংগল ঘূৰ্ণীবতাহে ভাৰতত ৩,০০,০০০ লোকৰ মৃত্যু ঘটাইছিল আৰু কলিকতাৰ আধা অংশ ধ্বংস কৰিছিল বুলি জনা যায়।
* ১৯৫৮ - নাছাই পায়'নিয়াৰ ১ উৎক্ষেপণ কৰে, এইয়া নাছাক প্ৰথম মহাকাশ অভিযান যদিও ই এক স্থিৰ কক্ষপথ প্ৰাপ্ত কৰাত ব্যৰ্থ হয়।
* ১৯৬৮ - নাছাই এপ'লো ৭ উৎক্ষেপণ কৰে, এইয়া হৈছে প্ৰথম সফল মানৱ চালিত এপ'লো অভিযান।
* ১৯৮৮ - বাংগালোৰত আনুষ্ঠানিক ভাৱে জনতা দল গঠন কৰা হয়। দলৰ নেতা নিৰ্বাচিত হয় বিশ্বনাথ প্ৰতাপ সিং।
* ২০০০ - নাছাই এছটিএছ-৯২ উৎক্ষেপণ কৰে, এইয়া হৈছে নাছাৰ শততম স্পেচ শ্বাটল অভিযান।
* ২০০১ - ভাৰতীয় মূলৰ সাহিত্যিক বিদিয়াধৰ সূৰযপ্ৰসাদ নাইপললৈ সাহিত্যৰ নোবেল বঁটা আগবঢ়োৱা হয়।
* ২০০৬ - কিৰণ দেশাইয়ে তেওঁৰ "দি ইনহেৰিটেন্স অব্ লছ" উপন্যাসৰ বাবে বুকাৰ বঁটা লাভ কৰে।
* ২০০৭ - ব্ৰিটিছ লেখিকা ডৰিছ লেছিঙলৈ সাহিত্যৰ নোবেল বঁটা আগবঢ়োৱা হয়। এই বঁটা লাভ কৰা লেছিঙেই আটাইতকৈ বয়সিয়াল ব্যক্তি।

## জন্ম
* ১৮৮১ - লিৱিছ ফ্ৰাই ৰিচাৰ্ডছন (Lewis Fry Richardson), ইংৰাজ গণিতজ্ঞ, পদাৰ্থ বিজ্ঞানী, বতৰবিজ্ঞানী আৰু মনোবিজ্ঞানী। গণিতৰ ফ্ৰেক্টেল(fractal), ৰিচাৰ্ডছন এক্সট্ৰাপ'লেছন (Richardson extrapolation) আৰু বৈজ্ঞানিক মডেলিঙৰ (Scientific modelling) উদ্ভাৱক। ইয়াৰ উপৰিও যুদ্ধৰ গাণিতিক বিশ্লেষণ, বতৰৰ আগজাননী, আৰু উপকূল ৰেখা আৰু সীমাৰ দৈৰ্ঘ্যৰ ওপৰত কৰা গৱেষণাৰ বাবে জনা যায়।
* ১৮৮৪ - এনা এলেনোৰ ৰুজভেল্ট, আমেৰিকান ৰাজনৈতিক ব্যক্তিত্ব, কূটনীতিবিদ আৰু সমাজকৰ্মী। (মৃত্যু: ৭ নৱেম্বৰ, ১৯৬২)
* ১৯০২ - জয়প্ৰকাশ নাৰায়ণ, ভাৰতৰ সমাজবাদী ভাবাপন্ন ৰাজনৈতিক নেতা।
* ১৯২৩ - হৰিশ-চন্দ্ৰ, ভাৰতীয়-আমেৰিকান গণিতজ্ঞ আৰু পদাৰ্থবিজ্ঞানী।
* ১৯৩০ - কে পি উম্মাৰ, মালয়ালম চিনেমাৰ অভিনেতা।
* ১৯৪২ - অমিতাভ বচ্চন, ভাৰতীয় চলচ্চিত্ৰৰ মেগা ষ্টাৰ।
* ১৯৪৬ - বিজয় পাণ্ডুৰং ভাটকাৰ, ভাৰতীয় কম্পিউটাৰ বিজ্ঞানী, তথ্য প্ৰযুক্তি নেতা আৰু শিক্ষাবিদ।
* ১৯৬৮ - চন্দ্ৰচুৰ সিং, ভাৰতীয় অভিনেতা।
* ১৯৯২ - কাৰ্ডি বি, আমেৰিকান ৰেপ গায়িকা।
* ১৯৯৩ - হাৰ্দিক পাণ্ড্যা, ভাৰতীয় ক্ৰিকেট খেলুৱৈ।

## মৃত্যু
* ১৮০৯ - মেৰিৱেডাৰ লুইছ, আমেৰিকান অভিযাত্ৰী, সৈনিক আৰু প্ৰশাসক, তেওঁ লুইছ আৰু ক্লাৰ্ক অভিযানৰ নেতৃত্ব দিয়াত সহায় কৰিছিল। 
* ১৮৮৯ - জেমছ প্ৰেছকট জুল, ইংৰাজ পদাৰ্থবিদ। 
* ১৯১৯ - কাৰ্ল এডলফ গেলেৰপ (Karl Adolph Gjellerup), ডেনমাৰ্কৰ কবি তথা ঔপন্যাসিক। 
* ১৯৪০ - ভিটো ভলটেৰা, ইটালিয়ান গণিতজ্ঞ আৰু পদাৰ্থবিজ্ঞানী, গাণিতিক জীৱবিজ্ঞান আৰু অবিচ্ছেদ্য সমীকৰণত তেওঁৰ অৱদানৰ বাবে জনাজাত, কাৰ্যকৰী বিশ্লেষণৰ অন্যতম প্ৰতিষ্ঠাপক। 
* ১৯৮৪ - খাণ্ডেৰাও ৰংনেকাৰ, ভাৰতীয় টেষ্ট ক্ৰিকেটাৰ। 
* ১৯৯৬ - লাৰ্ছ ভেলেৰিয়ান আহলফৰ্ছ, ফিনিছ গণিতজ্ঞ, *ৰিমান পৃষ্ঠ* আৰু জটিল বিশ্লেষণৰ বাবে তেখেত জনাজাত। 
* ১৯৯৯ - জেমছ ফ্ৰেংকলিন হাইড, আমেৰিকান বিজ্ঞানী, তেখেতে চিলিকা সৃষ্টি কৰিছিল
* ২০০২ - দীনা পাঠক, ভাৰতীয় অভিনেত্ৰী।

## ছুটী আৰু দিৱস
* ছোৱালী সন্তানৰ আন্তৰ্জাতিক দিৱস।
* আন্তৰ্জাতিক বাতৰি কাকত বাহক দিৱস।

## বাহ্যিক সংযোগ

* BBC: On This Day 
* 
* On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
১০ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৯৪২ - শঙ্কৰ বৰুৱা, সুৰেন ফুকন আৰু বৈকুণ্ঠ সিংৰ নেতৃত্বত পুৱতি নিশা কিছুমান লোকে গোলাঘাট জিলাৰ সৰুপথাৰৰ ওচৰত ৰেলপথৰ কেইটামান ৰে'লৰ চিৰি আঁতৰাই ৰে'ল দূৰ্ঘটনা ঘটায়। এই দূৰ্ঘটনাত বহুতো ব্ৰিটিছ আৰু আমেৰিকান সৈন্যই প্ৰাণ হেৰুৱাইছিল। এই দূৰ্ঘটনাৰ বাবে ব্ৰিটিছ আৰক্ষীয়ে কুশল কোঁৱৰক মুখ্য ষড়যন্ত্ৰকাৰী বুলি অভিযোগ তোলে আৰু পিছত গ্ৰেপ্তাৰ কৰে। 
* ১৯৫৭ - ইংলেণ্ডৰ কুম্ব্ৰিয়াৰ ৱিণ্ডস্কেল পাৰমাণৱিক প্ৰকল্পত সংঘটিত অগ্নিকাণ্ড বিশ্বৰ প্ৰথম বৃহৎ পাৰমাণৱিক দুৰ্ঘটনা হিচাপে পৰিণত হয়। 
* ১৯৬২ - অসম বিধানসভাত চৰকাৰী ভাষা আইন ( Official Language Act XXIII, 1960 ) উত্থাপন কৰা হয়। 
* ১৯৬৪ - টকিঅ'ত অলিম্পিক ক্ৰীড়া সমাৰোহ আৰম্ভ হয়। 
* ১৯৭০ - ফিজিয়ে স্বাধীনতা লাভ কৰে। 
* ১৯৯২ - হুগলী নদীৰ ওপৰত দ্বিতীয় দলং বিদ্যাসাগৰ সেতু উদ্বোধন কৰা হয়। 
* ১৯৯৯ - বিজেপি তথা আন কেইটামান দলৰ মিত্ৰজোঁটৰ কেন্দ্ৰত চৰকাৰ গঠন কৰে। অটল বিহাৰী বাজপেয়ী পুনৰ ভাৰতৰ প্ৰধানমন্ত্ৰী।

## জন্ম
* ১৭৩১ - হেনৰী কেভেণ্ডিছ, ইংৰাজ বিজ্ঞানী, হাইড্ৰ'জেনৰ (Hydrogen) আৱিষ্কাৰক। 
* ১৮৬১ - ফ্ৰিডটজফ নানছেন ( Fridtjof Nansen), নৰৱেৰ অভিযাত্ৰী, বিজ্ঞানী আৰু মানৱতাবাদী, ন'বেল বঁটা বিজয়ী। (মৃঃ ১৯৩০)
* ১৮৯৭ - লক্ষ্মীধৰ শৰ্মা, অসমীয়া সাহিত্যিক, দেশপ্ৰাণ। 
* ১৯০৬ - আৰ কে নাৰায়ণ, ভাৰতীয় ঔপন্যাসিক। 
* ১৯০৯ - ৰমা দাশ, অসমীয়া সাহিত্যিক। 
* ১৯২৪ - বলবীৰ সিং, ভাৰতৰ প্ৰসিদ্ধ হকী খেলুৱৈ। 
* ১৯৩৬ - গেৰহাৰ্ড এৰ্টল, জাৰ্মান পদাৰ্থবিজ্ঞানী আৰু ৰসায়নবিদ, ন'বেল বঁটা বিজয়ী। 
* ১৯৫৪ - ৰেখা, ভাৰতৰ এগৰাকী প্ৰখ্যাত অভিনেত্ৰী। 
* ১৯৫৬ - গজেন্দ্ৰ চৌহান, ভাৰতীয় অভিনেতা, দূৰদৰ্শনৰ 'মহাভাৰত' ধাৰাবাহিকৰ যুধিষ্ঠিৰ চৰিত্ৰৰ অভিনেতা। 
* ১৯৯০ - ৰকুল প্ৰীত সিং, ভাৰতীয় অভিনেত্ৰী।

## মৃত্যু
* ১৯ - জাৰ্মাণিকাছ, ৰোমান সেনাপতি। (জঃ ১৫ খ্ৰীষ্টপূৰ্ব)
* ১৬৫৯ - এবেল তাচমান, ডাচ নাৱিক আৰু অভিযাত্ৰী (তাচমেনিয়া, নিউজিলেণ্ড আৰু ফিজি দেখা প্ৰথম ইউৰোপীয়ান), প্ৰায় ৫৫ বছৰ বয়সত মৃত্যু বৰণ কৰে। 
* ১৯২৯ - এলিজা মেককয়, কানাডিয়ান-আমেৰিকান উদ্ভাৱক আৰু অভিযন্তা (৫৭টা পেটেণ্ট আছিল), ৮৬ বছৰ বয়সত মৃত্যু হয়। 
* ১৯৬৪ - গুৰু দত্ত, প্ৰসিদ্ধ চলচ্চিত্ৰ পৰিচালক আৰু অভিনেতা। 
* ১৯৬৬ - চাৰ্লট কুপাৰ ((Charlotte Cooper), ব্ৰিটিছ টেনিছ খেলুৱৈ আৰু প্ৰথম মহিলা অলিম্পিক টেনিছ চেম্পিয়ন (১৯০০)। 
* ১৯৯৭ - মাইকেল জে এছ দেৱাৰ, ভাৰতত জন্ম হোৱা আমেৰিকান তাত্ত্বিক ৰসায়নবিদ, যি *দেৱাৰ-চেট-ডানকানচন মডেল* বিকশিত কৰিছিল। (জঃ ১৯১৮)
* ২০০০ - শ্ৰীমাভো বন্দৰনায়ক, শ্ৰীলংকাৰ প্ৰধানমন্ত্ৰী, তেখেত বিশ্বৰ প্ৰথমগৰাকী মহিলা প্ৰধানমন্ত্ৰী আছিল। 
* ২০০৪ - ক্ৰিষ্টোফাৰ ৰিভ, আমেৰিকান অভিনেতা। 
* ২০১১ - জগজিৎ সিং, প্ৰসিদ্ধ গজল গায়ক। 
* ২০১৫ - মনোৰমা, ভাৰতীয় (তামিল) অভিনেত্ৰী। (জঃ ১৯৩৭)
* ২০২২ - মুলায়েম সিং যাদৱ, সমাজবাদী পাৰ্টীৰ প্ৰতিষ্ঠাপক আৰু উত্তৰ প্ৰদেশৰ প্ৰাক্তন মুখ্যমন্ত্ৰী। 

## ছুটী আৰু দিৱস
* বিশ্ব মানসিক স্বাস্থ্য দিৱস।
* বিশ্ব মহাকাশ সপ্তাহৰ অন্তিম দিন। (৪ ৰ পৰা ১০ অক্টোবৰলৈ পালন কৰা হয়)
* বিশ্ব মৃত্যুদণ্ড বিৰোধ দিৱস। 
* ৰাষ্ট্ৰীয় ডাক দিৱস। (ভাৰত)

## বাহ্যিক সংযোগ

* BBC: On This Day
* 
* On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
৮ অক্টোবৰ

আজিৰ দিনটোত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৮৭১ - বনজুইৰ ফলত আমেৰিকাৰ ৱিছকনচিনৰ পেষ্টিগ' অঞ্চল ধ্বংস হয়, যাৰ ফলত ১,২০০ ৰ পৰা ২,৫০০জন লোকৰ মৃত্যু হয়, এই বনজুই ইতিহাসৰ আটাইতকৈ ভয়ংকৰ দাবানল হিচাপে জনা যায়। 
* ১৯১৮ - প্ৰথম বিশ্বযুদ্ধ: কৰ্পোৰেল এলভিন চি য়ৰ্কে ২৮জন জাৰ্মান সৈনিকক হত্যা কৰে আৰু ১৩২ জনক বন্দী কৰে। সেইবাবে তেওঁক *মেডেল অফ অনাৰ* প্ৰদান কৰা হয়। 
* ১৯১৯ - মহাত্মা গান্ধীৰ সম্পাদনাত ইয়ং ইণ্ডিয়া পত্ৰিকাৰ প্ৰকাশ আৰম্ভ হয়। 
* ১৯৩২ - ভাৰতীয় বায়ু সেনাক (আইএএফ) আনুষ্ঠানিকভাৱে ব্ৰিটিছ সাম্ৰাজ্যৰ সহায়ক বায়ু সেনা হিচাপে প্ৰতিষ্ঠা কৰা হৈছিল। 
* ১৯৬৭ - গেৰিলা নেতা চে গুৱেভাৰা আৰু তেওঁৰ লোকসকলক বলিভিয়াত বন্দী কৰা হয়। 
* ১৯৯৪ - কুৱেইট সীমান্তত ইৰাকী সেনাৰ অৱস্থান, আমেৰিকা যুক্তৰাষ্ট্ৰ আৰু গ্ৰেট ব্ৰিটেইনৰ উপসাগৰীয় অঞ্চললৈ যুদ্ধ জাহাজ প্ৰেৰণ কৰে। 
* ২০০৫ - কাশ্মীৰত ৭.৬ ৰিখ্টাৰ প্ৰাবল্যৰ ভূমিকম্প হৈছিল। এই ভূমিকম্পত ৮৬,০০০-৮৭,৩৫১জন লোক নিহত, ৬৯,০০০-৭৫,২৬৬জন আহত আৰু ২.৮ নিযুত গৃহহীন হৈছিল। 
* ২০১৩ - কেন্দ্ৰীয় চৰকাৰ আৰু ডি এইচ ডিৰ মাজত শান্তি চুক্তি স্বাক্ষৰিত হয়।

## জন্ম
* ১১৫০ - নৰপতি চিথু,বাৰ্মাৰ ৰজা আছিল। (মৃঃ ১২১১)
* ১৯০৮ - সীতানাথ ব্ৰহ্মচৌধুৰী, কবি, অসম সাহিত্য সভাৰ প্ৰাক্তন সভাপতি আৰু সাহিত্যিক। 
* ১৯২২ - জি এন ৰামচন্দ্ৰন, এজন ভাৰতীয় পদাৰ্থবিজ্ঞানী আৰু জীৱ বিজ্ঞানী, তেওঁ পেপটাইড গাঁথনি বুজিবলৈ 'ৰামচন্দ্ৰন প্লট' সৃষ্টি কৰিছিল। ক'লাজেনৰ গাঁথনিৰ বাবে তেওঁ প্ৰথম ট্ৰিপল-হেলিকেল মডেলৰ প্ৰস্তাৱ দিছিল। (মৃত্যু: ৭ এপ্ৰিল, ২০০১)
* ১৯২৬ - ৰাজ কুমাৰ, ভাৰতীয় আৰক্ষী বিষয়া আৰু অভিনেতা। (মৃঃ ১৯৯৬)
* ১৯৫১ - মাকি কাজি, এজন জাপানী ব্যৱসায়ী, *নিকলি*ৰ (Nikoli) প্ৰাক্তন সভাপতি আৰু *পাজল গেইম*ৰ নিৰ্মাতা। সংখ্যাৰ পাজল খেল জনপ্ৰিয় কৰাত তেওঁৰ ভূমিকাৰ বাবে তেওঁক *চুড'কু*ৰ (Sudoku) পিতৃ বুলি কোৱা হয়।
* ১৯৭৫ - তাহমিমা আনাম, বাংলাদেশত জন্ম গ্ৰহণ কৰা এগৰাকী ব্ৰিটিছ লেখক, ঔপন্যাসিক আৰু প্ৰাৱন্ধিক।
* ১৯৮০ - দা মিজ বা মাইকেল গ্ৰেগৰী মিজানিন, এজন আমেৰিকান পেছাদাৰী মল্লযোদ্ধা আৰু অভিনেতা। তেওঁ *ডাব্লিউ ডাব্লিউ ই*ৰ খেলুৱৈ, য'ত তেওঁ *দা মিজ* নামেৰে প্ৰদৰ্শন কৰে।
* ১৯৮৫ - ব্ৰুন' মাৰ্ছ (পিটাৰ জিন হাৰ্নান্দেজ), আমেৰিকান গায়ক।

## মৃত্যু
* ১৭৯৩ - জন হেনক'ক, আমেৰিকান ব্যৱসায়ী আৰু ৰাজনীতিবিদ, মেছাচুছেটছৰ প্ৰথম গভৰ্ণৰ। (জঃ ১৭৩৭)
* ১৮৬৯ - ফ্ৰেংকলিন পিয়েৰ্ছ, আমেৰিকান সেনাপতি, উকীল আৰু ৰাজনীতিবিদ, আমেৰিকা যুক্তৰাষ্ট্ৰৰ চতুৰ্দশ ৰাষ্ট্ৰপতি। (জন্ম: ১৮০৪)
* ১৯০৪ - ক্লেমেনছ আলেকজেণ্ডাৰ ৱিংকলাৰ, এজন জাৰ্মান ৰসায়নবিদ, তেখেতে ১৮৮৬ চনত *জাৰ্মানিয়াম* (germanium) নামৰ মৌলটো আৱিষ্কাৰ কৰিছিল। 
* ১৯৩৬ - মুন্সী প্ৰেমচন্দ, হিন্দী সাহিত্যৰ প্ৰসিদ্ধ গল্পকাৰ তথা ঔপন্যাসিক। 
* ১৯৬৭ - ক্লেমেণ্ট এটলী (Clement Attlee), ইংৰাজ সৈনিক, উকীল আৰু ৰাজনীতিবিদ, যুক্তৰাজ্যৰ প্ৰাক্তন প্ৰধানমন্ত্ৰী। (জন্ম: ১৮৮৩)
* ১৯৭৯ - জয়প্ৰকাশ নাৰায়ণ, ভাৰতৰ সমাজবাদী ভাবাপন্ন ৰাজনৈতিক নেতা। 
* ১৯৯০ - কমলাপতি ত্ৰিপাঠী, উত্তৰ প্ৰদেশৰ প্ৰাক্তন মুখ্যমন্ত্ৰী তথা প্ৰবীণ কংগ্ৰেছী নেতা। 
* ২০১২ - বৰ্ষা ভোঁছলে, ভাৰতীয় গায়িকা আৰু সাংবাদিক (জঃ ১৯৫৬)
* ২০১২ - নৱাল কিশোৰ শৰ্মা, ভাৰতীয় ৰাজনীতিবিদ আৰু গুজৰাটৰ ৰাজ্যপাল।
* ২০২০ - ৰাম বিলাস পাছৱান, ভাৰতীয় ৰাজনৈতিক নেতা।

## ছুটী আৰু দিৱস
* বায়ু সেনা দিৱস (ভাৰত)।
* শিশু দিৱস (ইৰাণ)।
* নৌ সেনা দিৱস (পেৰু)।
* বিশ্ব মহাকাশ সপ্তাহৰ পঞ্চম দিন। (৪ ৰ পৰা ১০ অক্টোবৰলৈ পালন কৰা হয়)

## বাহ্যিক সংযোগ

* BBC: On This Day 
* 
* On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
১২ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৯৫৭ - ভাৰতৰ ৰাজহুৱা খণ্ডৰ শিল্প প্ৰতিষ্ঠান ভিলাই ইস্পিট কাৰখানাত প্ৰথম ইস্পিট উৎপাদন আৰম্ভ হয়।
* ১৯৮৬ - মধ্য আমেৰিকাৰ প্ৰশান্ত মহাসাগৰৰ উপকূলৱৰ্তী সৰু দেশ এল ছালভাদেৰাত ভূমিকম্পৰ ফলত ১৮০০ লোকৰ মৃত্যু হয়।
* ১৯৯০ - বিশ্বৰ কনিষ্ঠতম পৰ্বতাৰোহী ফ্ৰান্সৰ বেট্ৰাণ্ড ৰোছে এভাৰেষ্ট শৃংগ আৰোহণ কৰে।
* ১৯৯৭ - দুৰ্লভ প্ৰজাতিৰ প্ৰাণী চিকাৰৰ অভিযোগত হিন্দী চলচ্চিত্ৰ অভিনেতা ছলমান খানক গ্লেপ্তাৰ কৰা হয়।
* ১৯৯৮ - সুষমা স্বৰাজে দিল্লীৰ মুখ্যমন্ত্ৰী ৰূপে শপত গ্ৰহণ কৰে।
* ১৯৯৯ - পাকিস্তানত সামৰিক শাসন আৰম্ভ হয়। পাৰভেজ মুছৰফৰ ক্ষমতা দখল। নৱাব শ্বৰীফ গৃহবন্দী হয়।
* ১৯৯৯ - ৰাষ্ট্ৰসংঘৰ পৰিসংখ্যা অনুসৰি পৃথিৱীৰ জনসংখ্যা ৬০০ কোটি বুলি ঘোষণা কৰে।

## জন্ম
* ১৮৬৪ - কামিনী ৰায়, ব্ৰিটিছ শাসনৰ সময়ৰ এগৰাকী শীৰ্ষ বঙালী কবি, সমাজকৰ্মী আৰু নাৰীবাদী কৰ্মী।
* ১৯১১ – বিজয় মাৰ্চেণ্ট, ভাৰতীয় ক্ৰিকেট খেলুৱৈ।(মৃঃ ১৯৮৭)
* ১৯২৭ - পূৰ্ণিমা সিন্‌হা, ভাৰতীয় পদাৰ্থ বিজ্ঞানী।
* ১৯৩১ - ডাঃ ভূমিধৰ বৰ্মন, অসমৰ এজন ৰাজনীতিবিদ তথা অসমৰ প্ৰাক্তন মুখ্যমন্ত্ৰী।
* ১৯৩৫ – শিৱৰাজ পাটিল, ভাৰতীয় অধিবক্তা আৰু ৰাজনীতিবিদ, ভাৰতীয় প্ৰতিৰক্ষা মন্ত্ৰী।
* ১৯৪৮ - প্ৰতিমা গৌৰী বেদী, ভাৰতীয় মডেল তথা ওদিছি নৃত্যশিল্পী।
* ১৯৮৬ - লি ৱেনলিয়াং, চীনা চকুৰোগ বিশেষজ্ঞ।

## মৃত্য
* ১৯৬৭ - ৰাম মনোহৰ লোহিয়া, ভাৰতৰ স্বাধীনতা সংগ্ৰামী আৰু সমাজবাদী নেতা।

## ছুটী আৰু দিৱস
* শিশু দিৱস (ব্ৰাজিল)।
* ৰাষ্ট্ৰীয় দিৱস (স্পেইন)।

## বাহ্যিক সংযোগ
* 
* BBC: On This Day
* 
* On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন

## তথ্য সূত্ৰ
গ্ৰহণ (চলচ্চিত্ৰ)

**গ্ৰহণ** () হৈছে ২০১৪ চনৰ ২৭ জুনত মুক্তি লাভ কৰা এখন অসমীয়া চলচ্চিত্ৰ। বি এম চি মেডিয়া প্ৰডাক্‌চনৰ বেনাৰত নিৰ্মিত এই চলচ্চিত্ৰখন প্ৰযোজনা কৰে এম চৌধুৰীয়ে আৰু পৰিচালনা কৰে তিলক শৰ্মাই। বিলকিচ মজুমদাৰৰ কাহিনীৰে নিৰ্মিত বোলছবিখনত অভিনয় কৰে দিগন্ত হাজৰিকা, ফাৰহিন চৌধুৰী আদিয়ে।

## কাহিনী
বোলছবিখনৰ কাহিনী ৰোমাণ্টিক। প্ৰেম, বন্ধুত্বৰ দৰে সম্বন্ধত ভুল বুজাবুজিয়ে কেনেদৰে মন-মগজুত প্ৰতিশোধমুখী ভাবধাৰা আৰু অপৰাধৰ বীজ সিঁচি দি মানুহৰ জীৱনলৈ অন্ধকাৰ আনিব পাৰে তাৰ আধাৰতে বোলছবিখনৰ কাহিনী নিৰ্মাণ কৰা হৈছে।

## অভিনয়ত
*দিগন্ত হাজৰিকা
*ফাৰহিন চৌধুৰী
*বাবি বৰুৱা
*পংকজ পূজাৰী 
*প্ৰিয়াংক কাকতি
*নীল দাস (আইটেম ছং)
*পাৰবিন চুলতানা (আইটেম ছং)

## কলা-কুশলী
*পৰিচালক -	তিলক শৰ্মা
*প্ৰযোজক - এম চৌধুৰী
*সহ প্ৰযোজক - ৰিদিপ দাস
*কাহিনী - বিলকিচ মজুমদাৰ
*চিত্ৰনাট্য/সংলাপ - লিজা পেগু
*সংগীত পৰিচালক - ৰিদিপ দাস
*চিত্ৰগ্ৰহণকাৰী/সম্পাদনা - ৰাজীৱ শইকীয়া
*নৃত্য নিৰ্দেশনা - মিতুপৰ্ণ চক্ৰৱৰ্তী

## সংগীত
চলচ্চিত্ৰখনৰ সংগীত পৰিচালক ৰিদিপ দাস। গীতৰ কথা হীৰেন ভট্টাচাৰ্য (গীত- ফুলে শেৱালি), ৰিদিপ দাস আৰু সুবিল বাৰ্গৰ। ছাউণ্ড মিক্সিং দিগন্ত বৰদলৈৰ। গীতসমূহত কণ্ঠদান কৰিছে মহালক্ষ্মী আয়াৰ, ৰিদিপ দাস আৰু পলী শইকীয়াই।

## তথ্য সংগ্ৰহ

## বাহ্যিক সংযোগ
*চলচ্চিত্ৰখনৰ ট্ৰেইলাৰ
*চলচ্চিত্ৰখনৰ ফেচবুক পে'জ

শ্ৰেণী:২০১৪ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
১৪ অক্টোবৰ

আজিৰ দিনত ঘটা কেইটামান উল্লেখযোগ্য ঘটনা হ’ল-

## ঘটনাৱলী
* ১৯৮০ - শ্ৰীলংকাত জৰুৰী অৱস্থা ঘোষণা কৰা হয়। 
* ১৯৯৮ - ভাৰতীয় অৰ্থনীতিবিদ অমৰ্ত্য সেনলৈ অৰ্থনীতিৰ নোবেল বঁটা আগবঢ়োৱা হয়। 
* ২০০১ - আফগানিস্তানত মাৰ্কিন আক্ৰমণৰ পৰিণতিত নাইজেৰিয়াত হোৱা গোষ্ঠীগত সংঘৰ্ষত প্ৰায় দুশ লোকৰ মৃত্যু হয়, অসংখ্য মছজিদ, গীৰ্জা ধ্বংস হয়। 

## জন্ম
* ১৮৬৪ - লক্ষ্মীনাথ বেজবৰুৱা, আধুনিক অসমীয়া সাহিত্যৰ এজন পথ-প্ৰদৰ্শক।
* ১৯১৪ - লক্ষ্যধৰ চৌধুৰী, অসমীয়া অভিনেতা, গল্পকাৰ, চলচ্চিত্ৰ পৰিচালক, স্বাধীনতা সংগ্ৰামী আৰু শিক্ষাবিদ।
* ১৯২৪ - বীৰেন্দ্ৰ কুমাৰ ভট্টাচাৰ্য, প্ৰথম অসমীয়া জ্ঞানপীঠ বঁটা বিজয়ী সাহিত্যিক। 
* ১৯২৯ - শোভা ব্ৰহ্ম, ভাস্কৰ্য শিল্পী। 
* ১৯৫০ - বিভূৰঞ্জন চৌধুৰী, অসমীয়া কণ্ঠশিল্পী তথা সংগীত পৰিচালক।
* ১৯৭২ - জয়া আখতাৰ, ভাৰতীয় চিনেমা পৰিচালক আৰু চিত্ৰনাট্যকাৰ।
* ১৯৮১ - গৌতম গম্ভীৰ, ভাৰতীয় ক্ৰিকেটাৰ। ২০০৩ চনৰ পৰা এদিনীয়া আৰু ২০০৪ চনৰ পৰা টেষ্ট ক্ৰিকেটৰ ভাৰতীয় দলৰ সদস্য।

## মৃত্যু
* ১২৪০ - ৰেজিয়া চুলতানা, ভাৰতীয় প্ৰথম মহিলা মুছলমান শাসক।
* ১৯৩৩ - ভগৱতী প্ৰসাদ বৰুৱা, যাদুৰাম ডেকা বৰুৱাৰ নাতি আৰু পাৰ্ৱতি প্ৰসাদ বৰুৱাৰ জেষ্ঠ ভাতৃ।
* ২০০৯ - চনিৰা বেল্লিয়াপ্পা মুথাম্মা, ভাৰতীয় কূটনীতিবিদ আৰু অসামৰিক সেৱা বিষয়া।

## দিৱস
* মাতৃ দিৱস (বেলাৰুছ)।
* বিশ্ব মান দিৱস

## বাহ্যিক সংযোগ

* BBC: On This Day
* 
* On This Day in Canada

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন
বৰ্ণালী কলিতা

**বৰ্ণালী কলিতা** () অসমৰ এগৰাকী প্ৰসিদ্ধ কণ্ঠশিল্পী। তেওঁ অসম আৰু উত্তৰ-পূৰ্বাঞ্চলৰ এগৰাকী বিহু ৰাণী। তেওঁৰ জনপ্ৰিয় সংগীত এলবামবোৰৰ ভিতৰত আছে ৰাংঢালী, মৰমজান, মাইনা, অটোগ্ৰাফী ইত্যাদি৷ তেওঁ এতিয়ালৈ ১০,০০০ৰো অধিক গান গাইছে৷

## প্ৰাৰম্ভিক জীৱন
অসমৰ ডিব্ৰুগড়ৰ নামৰূপত ডাঙৰ দীঘল হোৱা বৰ্ণালী কলিতাৰ জন্ম ১৯৭৮ চনৰ ৩১ আগষ্টত হয়। 

## কৰ্মজীৱন
বৰ্ণালী কলিতাই ১৯৯৪ চনৰ পৰা গান গাবলৈ আৰম্ভ কৰে। বৰ্ণালী কলিতাই তেওঁৰ গানৰ দ্বাৰা অসমীয়া সাংস্কৃতিক উদ্যোগলৈ অৱদান আগবঢ়াইছে। তেওঁ বঙালী, গাৰো, কাৰ্বি, খাচী, বড়োৰ লগতে বহুতো ভাষাৰ গীত গাইছে। এতিয়ালৈকে তেওঁ ৮,০০০তকৈও অধিক গান ৰচনা কৰিছে।

## বঁটা আৰু সন্মান
* সুধাকণ্ঠ ড° ভূপেন হাজৰিকা বঁটা,
* অসম সাহিত্য সভাৰ অসম শিল্পী বঁটা,
* অসম লেখিকাৰ সুৰ শিল্পী বঁটা, ইত্যাদি

## তথ্যসূত্ৰ

## বাহ্যিক সংযোগ
* 
* 

শ্ৰেণী:অসমৰ কণ্ঠশিল্পী
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
১

১(এক) হ'ল এটা বুজোৱা সংখ্যা বা দুইতকৈ সৰু গোটা সংখ্যা। কোনো বস্তুৰ পৰিমাণ '১' হ'লে, ই বস্তুটো অকলশৰীয়া, সম্পূৰ্ণ বুজায়। । ই আতাইতকৈ সৰু স্বাভাৱিক সংখ্যা। 

## ১ৰ যুগাত্মক প্ৰতিলোম
১ৰ যুগাত্মক প্ৰতিলোম, বা যি সংখ্যাৰে ১ক যোগ কৰিলে '০' পোৱা যায়, হ'ল '-১'। 
১ +(-১) = ১ - ১ = ০। 

## গুণক পৰিচয় বৈশিষ্ট্য
গুণক পৰিচয় মানে, যদি কোনো সংখ্যাক '১'ৰে পুৰণ কৰা হয়, তেতিয়া সেই সংখ্যাৰ পৰিচয় সলনি নহয়, অৰ্থাৎ উত্তৰত সেই সংখ্যাকেই পোৱা যায়।  যেনে, ১ × ৫ = ৫, ১ × ২২.২৩৫ = ২২.২৩৫ আদি। 

## ১ৰ গুণনীয়ক
১ৰ এটাই মাত্ৰ গুণনীয়ক আছে, '১' নিজেই। অৰ্থাৎ এক মৌলিক সংখ্যাও নহয়, আৰু যৌগিক সংখ্যাও নহয়।

## লগতে চাওক

## তথ্য সংগ্ৰহ

শ্ৰেণী:সংখ্যা



# https://www.coolmathgamesrun.co/run-3/
আৰ্কিয়া

**আৰ্কিয়া** (Archaea) হল অণুজীৱ নামৰ কিছুমান এককোষী জীৱৰ এখন সাম্ৰাজ্য। ইহঁত প্ৰকোষকেন্দ্ৰীয় জীৱ, অৰ্থাৎ ইহঁতৰ কোষ কেন্দ্ৰ নাই বা কোষৰ ভিতৰত কোনো ধৰণৰ আৱৰণ যুক্ত অংগাণু নাই।

আৰ্কিয়াক প্ৰথমে বেক্টেৰিয়া হিচাপে শ্ৰেণীভুক্ত কৰা হৈছিল, যাৰ পৰাই ইহঁতে আৰ্কিবেক্টেৰিয়া নাম লাভ কৰিছিল যদিও বৰ্তমান এই শ্ৰেণীবিভাজন ব্যৱহাৰ কৰা নহয়। প্ৰাচ্যৰ কোষবোৰৰ অনন্য বৈশিষ্ট্য আছে যিয়ে ইয়াক জীৱৰ আন দুখন ৰাজ্য বেক্টেৰিয়া আৰু ইউকেৰিয়টৰ পৰা পৃথক কৰে। আৰ্কিয়াক আৰু কেইবাটাও চিনাক্তকৃত গোটত বিভক্ত কৰা হৈছে। যিহেতু বেছিভাগ আৰ্কিয়া পৰীক্ষাগাৰত পৃথক কৰা হোৱা নাই আৰু কেৱল পৰিৱেশৰ নমুনাত ইহঁতৰ জিন ক্ৰমৰ দ্বাৰাহে ধৰা পৰিছে সেয়ে ইহঁতক শ্ৰেণীবিভাজন কৰা কঠিন কাম। ইহঁতে এণ্ড’স্প’ৰ উৎপন্ন কৰিবলৈ সক্ষম হয় নে নহয় সেয়াও জনা নাযায়।

আৰ্কিয়া আৰু বেক্টেৰিয়াৰ আকাৰ আৰু আকৃতি সাধাৰণতে একে যদিও কিছুমান আৰ্কিয়াৰ আকৃতি বহু বেলেগ, যেনে হেল'কুৱাড্ৰেটাম ৱালছবিৰ কোষ চেপেটা আৰু বৰ্গাকৃতিৰ হোৱা দেখা যায়। বেক্টেৰিয়াৰ সৈতে এই ৰূপগত সাদৃশ্য থকাৰ পিছতো আৰ্কিয়াৰ জিন আৰু কেইবাটাও বিপাকীয় পথ থাকে যিবোৰ সংকোষকেন্দ্ৰী জীৱৰ সৈতে অধিক ঘনিষ্ঠভাৱে জড়িত, বিশেষকৈ ট্ৰান্সক্ৰিপচন আৰু অনুবাদৰ সৈতে এনজাইমৰ সম্পৰ্কৰ কথা ক’ব পাৰি। প্ৰত্নতাত্ত্বিক জৈৱ ৰসায়নৰ অন্যান্য দিশসমূহ অনন্য। আৰ্কিয়াই সংকোষকেন্দ্ৰী জীৱতকৈ চেনিৰ দৰে জৈৱিক যৌগসমূহৰ পৰা আৰম্ভ কৰি এমোনিয়া, ধাতৱ আয়ন বা আনকি হাইড্ৰজেন গেছলৈকে অধিক বৈচিত্ৰ্যপূৰ্ণ শক্তিৰ উৎস ব্যৱহাৰ কৰে।

## তথ্য সংগ্ৰহ

শ্ৰেণী:বৈজ্ঞানিক শ্ৰেণীবিন্যাস
শ্ৰেণী:জীৱবিজ্ঞান‎
এক'লেণ্ড

৩০০px|thumbnail|right|এক'লেণ্ডত ৰাইজৰ জলকেলি
**এক'লেণ্ড** () অসমৰ গুৱাহাটী মহানগৰীৰ পৰা প্ৰায় ২১ কি:মি: আৰু লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰৰ পৰা ২ কি:মি: দূৰত্বত পাটগাঁও নামৰ স্থানত অৱস্থিত এখন জল উদ্যান। এইখন ভাৰতৰ উত্তৰ পূৰ্বাঞ্চলত অৱস্থিত একমাত্ৰ ৱাটাৰ পাৰ্ক। ইয়াত বিভিন্ন ধৰণৰ পানীত খেলা খেলৰ উপৰিও বিভিন্ন মনোৰঞ্জনধৰ্মী উপাদান আছে। অসমৰ বিভিন্ন প্ৰান্তৰ লগতে অনান্য ৰাজ্যৰ লোকসকলেও আনন্দ উপভোগ কৰাৰ বাবে এই উদ্যানলৈ আহে। বছৰৰ বিভিন্ন সময়ত দৰ্শকসকল ইয়ালৈ আহে যদিও গ্ৰীষ্ম কালত দৰ্শকৰ সংখ্যা অধিক হয়। উদ্যানখন সপ্তাহৰ প্ৰত্যেক দিনাই খোলা থাকে। পুৱা ১০:৩০ বজাত খোলা হয় আৰু ৰাতি ৭:৩০ বজাত বন্ধ কৰা হয়। 

## সুবিধা সমূহ
পুৰুষ-মহিলা, শিশু-বয়স্ক উভয় বয়সৰ ব্যক্তিৰ মনোৰঞ্জন কৰাৰ ক্ষেত্ৰত উদ্যানখনত বিশেষ গুৰুত্ব দিয়া হয়। এক'লেণ্ডত থকা কাৰ্টুন চৰিত্ৰ মিকি মাউচ আৰু ডনাণ্ড ডাক আদিয়ে শিশুসকলৰ মন আকৰ্ষণ কৰে। মনোৰঞ্জনকাৰী ব্যক্তিসকলৰ নিৰাপত্তাৰ বাবে লকাৰৰ সুবিধা দিয়া হৈছে। খাদ্যসহিতে উদ্যানত প্ৰৱেশ কৰাৰ অনুমতি নাই কিন্তু বিভিন্ন ধৰণৰ দেশীয় আৰু বিদেশী সুস্বাদু খাদ্যৰ বাবে উদ্যানৰ ভিতৰত কেণ্টিনৰ ব্যৱস্থা আছে। টৰ্নেডো আৰু বুমাৰেং সুবিধা থকা ভাৰতৰ বৃহত্তৰ উদ্যানসমূহৰ মাজত এক'লেণ্ড অন্যতম। 

## তথ্য সংগ্ৰহ

## বাহ্যিক সংযোগ
* 

শ্ৰেণী:গুৱাহাটীৰ পৰ্যটনস্থলী
শ্ৰেণী:অসমৰ পৰ্যটনস্থলী
শ্ৰেণী:গুৱাহাটী
কেশৱ চন্দ্ৰ দাস বাণিজ্য মহাবিদ্যালয়

**কেশৱ চন্দ্ৰ দাস বাণিজ্য মহাবিদ্যালয়** (ইংৰাজী: Keshab Chandra Das Commerce College)কামৰূপ (মহানগৰ) জিলাৰ এখন অন্যতম পুৰণি মহাবিদ্যালয়। গুৱাহাটী মহানগৰীৰ আঠগাওঁ অঞ্চলৰ ছাত্ৰীবাৰীত বাণিজ্য মহাবিদ্যালয়খন অৱস্থিত। যশস্বী শিক্ষাবিদ কেশৱ চন্দ্ৰ দাসৰ পুত্ৰ ৰমেশ চন্দ্ৰ চৌধুৰীৰ আৰ্থিক সাহাৰ্যৰে শিক্ষাবিদগৰাকীৰ সোঁৱৰণত মহাবিদ্যালয়খন প্ৰতিষ্ঠা কৰা হয়। মহাবিদ্যালয়খনক ২০০৬ চনত ৰাষ্ট্ৰীয় মূল্যাংকন আৰু প্ৰত্যাপন পৰিষদ (National Assessment and Accreditation Council) বা চমুকৈ NAAC-এ B+ গ্ৰেড প্ৰদান কৰে।

## ইতিহাস

১৯৮৩ চনৰ ৭ নৱেম্বৰত বাণিজ্য মহাবিদ্যালয়খন প্ৰতিষ্ঠা কৰা হয়। প্ৰথমাৱস্থাত স্থায়ী চৌহদ আৰু ভৱনৰ অভাৱত ভৰলুমুখত থকা সোণাৰাম উচ্চ মাধ্যমিক বিদ্যালয়ৰ শ্ৰেণীকোঠাত সান্ধ্য শ্ৰেণী হিচাপে মহাবিদ্যালয়ৰ পাঠদান কৰা হৈছিল। পিছলৈ স্থায়ী ভৱন নিৰ্মাণ কৰাত ১৯৯৪ চনৰ ৩০ নৱেম্বৰত মহাবিদ্যালয়খন ছাত্ৰীবাৰীলৈ স্থানান্তৰিত কৰা হয়।

## অধ্যক্ষৰ তালিকা

## পাঠ্যক্ৰমসমূহ

*বাণিজ্যৰ উচ্চতৰ মাধ্যমিক
*বাণিজ্যৰ স্নাতক
**একাউন্টেঞ্চী
**মেনেজমেন্ট
**ফাইনেঞ্চ
**বেংকিং
**ই-কমাৰ্চ
*বাণিজ্যৰ স্নাতকোত্তৰ
*ব্যৱসায় পৰিচালনাৰ স্নাতক (BBA)
*কম্পিউটাৰ ব্যৱহাৰৰ স্নাতক (BCA)
*গুৱাহাটী বিশ্ববিদ্যালয়ৰ দূৰৱৰ্ত্তী শিক্ষা প্ৰতিষ্ঠানৰ অধীনত কলা আৰু বাণিজ্যৰ স্নাতক

## তথ্য সংগ্ৰহ

## বাহ্যিক সংযোগ

*

শ্ৰেণী:অসমৰ মহাবিদ্যালয়সমূহ
২৯ অক্টোবৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯২৩ - তুৰস্কক গণতান্ত্ৰিক ৰাষ্ট্ৰ ৰূপে ঘোষণা কৰা হয়। ইস্তানবুলৰ পৰা আংকাৰালৈ দেশখনৰ ৰাজধানী স্থানান্তৰিত কৰা হয়। 
* ১৯০৮ - যক্ষ্মা ৰোগৰ প্ৰতিষেধক ছিটা বি চি জি আবিস্কাৰ কৰা হৈছিল। 
* ২০০২ - ভাৰতৰ দশম পঞ্চবাৰ্ষিক পৰিকল্পনা আৰম্ভ হয়।

## জন্ম
* ১৭৪০ - জেছ বছৱেল, স্কটলেণ্ডৰ সাহিত্যিক, জীৱনীকাৰ।
* ১৮৫১ - ৰায়বাহাদুৰ জগন্নাথ বৰুৱা, অসমৰ চাহ উদ্যোগৰ গুৰি ধৰোঁতা। 
* ১৮৯৭ - যোছেফ গোৰৱেলছ, হিটলাৰৰ অধীনৰ জাৰ্মানীৰ প্ৰচাৰমন্ত্ৰী। 
* ১৯১৭ - সত্যপ্ৰসাদ বৰুৱা, অসমীয়া নাট্যকাৰ। 
* ১৯২০ - বাৰুজ বেনাকেৰৰাফ, প্ৰখ্যাত আমেৰিকান বিজ্ঞানী।
* ১৯৮৫ - বিজেন্দৰ সিং, ভাৰতীয় পেছাদাৰী বক্সাৰ আৰু ৰাজনীতিবিদ।

## মৃত্যু
* ১৯৩৩ - এলবাৰ্ট কামেট, ফৰাচী বিজ্ঞানী। 
* ১৯৫৮ - মৌলবী মফিজুদ্দিন আহমদ হাজৰিকা, জ্ঞান-মালিনী কবি খ্যাত অসমীয়া কবি।
* ২০২০ - গৌৰী বৰ্মন, অসমৰ চিত্ৰশিল্পী, চলচ্চিত্ৰ পৰিচালক, তথ্যচিত্ৰ নিৰ্মাতা।

## দিৱস
* গণতন্ত্ৰ দিৱস (তুৰস্ক)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
২৮ অক্টোবৰ

এইদিনটোত ঘটা কেইটামান উল্লেখযোগ্য ঘটনা-

## ঘটনাৱলী
* ১৯২২ - আলবেনিয়াৰ স্বাধীনতা ঘোষণা কৰা হয়।  
* ১৯৬০ - শিল্পী যুগল দাসে অংকন কৰা অসম সাহিত্য সভাৰ প্ৰতীক চিহ্ন সভাই গ্ৰহণ কৰে। 
* ১৯৯৯ - ভাৰতৰ বিৰুদ্ধে থকা আমেৰিকাৰ অৰ্থনৈতিক নিষেধাজ্ঞা প্ৰত্যাহাৰ কৰে। 

## জন্ম
* ১০১৭ - তৃতীয় হেনৰি, জাৰ্মান সম্ৰাট।  
* ১৮৬৭ - ভগ্নী নিবেদিতা, এংলো-আইৰিছ সমাজ কৰ্মী, লেখক, শিক্ষক আৰু স্বামী বিবেকানন্দৰ শিষ্য।। 
* ১৯৪৬ - জৰ্জ বেকাৰ, ভাৰতীয় অভিনেতা আৰু ৰাজনৈতিক নেতা।
* ১৯৫০ - লোকনাথ গোস্বামী, অসমৰ প্ৰসিদ্ধ লেখক, গীতিকাৰ, সুৰকাৰ, কণ্ঠশিল্পী, সংগীত ব্যৱস্থাপক আৰু সমাজকৰ্মী।
* ১৯৫৫ - বিল গেটছ, মাইক্ৰছফট্ স্বতাধিকাৰী।  
* ১৯৫৫ - ইন্দ্ৰা নূয়ী, বিশ্বৰ দ্বিতীয় বৃহত্তম খাদ্য আৰু শীতল পানীয় উৎপাদনকাৰী প্ৰতিষ্ঠান পেপছিক’ৰ মুৰব্বী তথা মুখ্য কাৰ্যবাহী বিষয়া।
* ১৯৭৮ - অদিতি ৰাও হায়দৰী, ভাৰতীয় অভিনেত্ৰী, নৃত্যশিল্পী আৰু গায়িকা৷ 
* ১৮৯২ - মণিলাল মোহনদাস গান্ধী, মোহনদাস কৰমচান্দ গান্ধী আৰু কস্তুৰবা গান্ধীৰ দ্বিতীয় সন্তান।

## মৃত্যু
* ১৬২৭ - জাহাংগীৰ, চতুৰ্থ মোগল সম্ৰাট। 
* ১৭০৪ – জন ল'কে, ইংৰাজ দাৰ্শনিক, উদাৰতাবাদৰ জনক। (মৃঃ ২৯ আগষ্ট, ১৬৩২)
* ২০১১ - শ্ৰীলাল শুক্লা, হিন্দী ভাষাৰ ব্যংগ লেখক।
* ২০২১ - অৱন বৰপূজাৰী, অসমীয়া ঘোষক, বাতৰি পৰিৱেশক, কবি, ঔপন্যাসিক আৰু প্ৰবন্ধকাৰ।
* ২০২২ - নীলপৱন বৰুৱা, অসমৰ এগৰাকী খ্যাতনামা চিত্ৰশিল্পী। (জঃ ১ জুন, ১৯৩৬)

## দিৱস
* আন্তৰ্জাতিক এনিমেছন দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা

## তথ্য সংগ্ৰহ

----
২৪ অক্টোবৰ

## ঘটনাৱলী
* ১৫৭৭ - মোগল সম্ৰাট আকবৰে আবণ্টন দিয়া ভূমিত চতুৰ্থ শিখ গুৰু ৰামদাসে অমৃতসৰ চহৰ প্ৰতিষ্ঠা কৰে।
* ১৬০৫ - চতুৰ্থ মোগল সম্ৰাট জাহাংগীৰৰ সিংহাসনত আৰোহণ কৰে।
* ১৮৫১ - কলকাতা আৰু ডায়মণ্ড হাৰবাৰৰ মাজত জনসাধাৰণৰ বাবে প্ৰথম টেলিগ্ৰাফ লাইন মুকলি কৰা হয়।
* ১৯৪৫ - ৫০খন দেশৰ অন্তৰ্ভুক্তিৰে বিশ্ব শান্তিৰ উদ্দেশ্য ৰাষ্ট্ৰসংঘ প্ৰতিষ্ঠা কৰা হয়।
* ১৯৮৪ - কলকাতাত ভাৰতৰ প্ৰথম মাটিৰ তলেদি যোৱা ৰে'ল ব্যৱস্থাৰ বা বামে'ট্ৰো ৰে'ল মুকলি কৰা হয়।

## জন্ম
* ১৬৩২ - এণ্টনী ভন লিউৱেনহুক, ইংলেণ্ডৰ স্বভাৱ বিজ্ঞানী , অণুবীক্ষণ যন্ত্ৰৰ আৱিষ্কাৰক।
* ১৭৭৫ - বাহাদুৰ শ্বাহ (দ্বিতীয়), শেষ মোগল সম্ৰাট। 
* ১৯০৩ - প্ৰমথেশ চন্দ্ৰ বৰুৱা, ভাৰতীয় অভিনেতা, চলচ্চিত্ৰ পৰিচালক আৰু চিত্ৰনাট্য লেখক।
* ১৯১৪ - লক্ষ্মী সেহগল, ভাৰতৰ স্বাধীনতা সংগ্ৰামৰ এগৰাকী বিপ্লৱী, ‘আজাদ হিন্দ ফৌজ’ৰ কেপ্তেইন।
* ১৯২১ - ৰাচিপুৰম কৃষ্ণস্বামী লক্ষ্মণ, ভাৰতীয় কাৰ্টুনিষ্ট, চিত্ৰকৰ আৰু ব্যংগ লেখক।
* ১৯৯২ - ৰবিন গুৰুং, ভাৰতীয় ফুটবল খেলুৱৈ।

## মৃত্যু
* ১৬০১ - টাইকো ব্ৰাহে, ছুইডেনৰ জ্যোৰ্তিবিজ্ঞানী।
* ১৯৯১ - ইস্মত চুগতাই, ভাৰতীয় উৰ্দু ঔপন্যাসিক, চুটিগল্প লেখক আৰু চলচ্চিত্ৰ নিৰ্মাতা।
* ২০১৩ - মান্না দে, ভাৰতীয় ধ্ৰপদী সংগীতৰ কণ্ঠশিল্পী।
* ২০১৭ - গিৰিজা দেৱী, বিখ্যাত ভাৰতীয় শাস্ত্ৰীয় সংগীত শিল্পী।

## দিৱস
* ৰাষ্ট্ৰসংঘ দিৱস।
* বিশ্ব পলিঅ' দিৱস।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
২৩ অক্টোবৰ

## ঘটনাৱলী
* ২০১১ - তুৰস্কত হোৱা ভূমিকম্পত ৫৮২ জন লোকৰ মৃত্যু হয়।

## জন্ম
* ১৭৭৮ - কিট্টুৰ চেন্নাম্মা, বৰ্তমানৰ কৰ্ণাটকৰ অন্তৰ্গত দেশীয় ৰাজ্য কিট্টুৰৰ ৰাণী আছিল।
* ১৯১১ - তীৰ্থনাথ শৰ্মা, অসমৰ বিশিষ্ট সাহিত্যিক।
* ১৯৩৫ - ভৱকান্ত নাথ, অসমীয়া সাহিত্যক, অনুবাদক, প্ৰত্নতত্ববিদ আৰু গৱেষক৷
* ১৯৪০ - পেলে, ব্ৰাজিলৰ প্ৰসিদ্ধ ফুটবল খেলুৱৈ।
* ১৯৬৯ - নন্দিতা দাস, অসমৰ ৰাজনীতিবিদ।
* ১৯৭৪ - অৰবিন্দ আদিগা, ভাৰতীয় ঔপন্যাসিক, সাংবাদিক।
* ১৯৭৯ - প্ৰভাস, তেলেগু, হিন্দী আৰু তামিল ভাষাৰ চলচ্চিত্ৰ অভিনেতা।
* ১৯৮৩ - অৰ্চনা বৰঠাকুৰ, ভাৰতীয় সমাজকৰ্মী তথা সাহিত্যিক।

## মৃত্যু
* ১৮০৬ - টিমথী ডেক্সটাৰ, আমেৰিকান ব্যৱসায়ী।
* ১৯৮৬ - তীৰ্থনাথ শৰ্মা, অসমৰ বিশিষ্ট সাহিত্যিক।
* ১৯৮৫ - নৰহৰি বুঢ়া ভকত ভোৰতাল আৰু ওজাপালি নৃত্যৰ অন্যতম শিল্পী।
* ২০২৩ - বীৰেন্দ্ৰনাথ দত্ত, শিক্ষাবিদ, লেখক, লোক কলাৰ গৱেষক, সংগীত শিল্পী আৰু অসম সাহিত্য সভাৰ প্ৰাক্তন সভাপতি।

## দিৱস
* ম'ল দিৱস।
* ৰাষ্ট্ৰীয় দিৱস (হাংগেৰী)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
----

শ্ৰেণী:অক্টোবৰ
শ্ৰেণী:ইংৰাজী বৰ্ষপঞ্জীৰ দিন
## তথ্য সূত্ৰ
২৭ অক্টোবৰ

## ঘটনাৱলী
* ১৯৬২ - ভাৰতীয় সেনাৰ সাহায্যাৰ্থে ৰাষ্ট্ৰীয় প্ৰতিৰক্ষা পূঁজি প্ৰতিষ্ঠা কৰা হয়।
* ১৯৯৯ - এছিয়া মহাদেশৰ অন্তৰ্গত আৰ্মেনিয়াৰ সংসদত গুলীচালনা, দেশখনৰ প্ৰধানমন্ত্ৰী, সংসদৰ অধ্যক্ষসহ আঠজন নিহত হয়।

## জন্ম
* ১৭২৮ - জেমছ কুক, ইংৰাজ অভিযাত্ৰী। (দিনপঞ্জীৰ পুৰণা পদ্ধতি মতে ২৭ অক্টোবৰ আৰু নতুন পদ্ধতি মতে ৭ নৱেম্বৰ)
* ১৮১১ - আইজাক মেৰিট ছিংগাৰ, ঘৰুৱা ব্যৱহাৰোপযোগী চিলাই কলৰ নিৰ্মাতা।
* ১৯০১ - আব্বাছউদ্দিন আহমেদ, লোকগীতৰ যশস্বী শিল্পী।
* ১৯২০ - কে আৰ নাৰায়ণন, ভাৰতবৰ্ষৰ প্ৰাক্তন ৰাষ্ট্ৰপতি।
* ১৯৩২ - ছিলভিয়া প্লাথ, আমেৰিকান কবি, ঔপন্যাসিক আৰু চুটি গল্প লেখক।
* ১৯৭৮ - কল্পনা পাটোৱাৰী, ভাৰতীয় লোকগীতৰ শিল্পী।

## মৃত্যু
* ১৬০৫ - আকবৰ, মোগল সম্ৰাট।
* ১৯৯০ - ভি শান্তাৰাম, ভাৰতীয় চলচ্চিত্ৰৰ কিংবদন্তি পৰিচালক।
* ১৯৯১ - নিত্যা দত্ত, অসমীয়া কবি, আততায়ীৰ গুলীত নিহত হয়।
* ১৯৯৮ - লালন প্ৰসাদ সিঙ, অসমৰ প্ৰাক্তন ৰাজ্যপাল।
* ২০০১ - প্ৰদীপ কুমাৰ, হিন্দী চলচ্চিত্ৰৰ খ্যাতিমান অভিনেতা।
* ২০২২ - নিপন গোস্বামী, অসমৰ চলচ্চিত্ৰ আৰু নাটকৰ অভিনেতা।

## দিৱস
* পতাকা দিৱস (গ্ৰীচ)।
* নৌ বাহিনী দিৱস (যুক্তৰাষ্ট্ৰ)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা
----
২৫ অক্টোবৰ

## ঘটনাৱলী
* ১৯৪৭ - পাকিস্তানী অনুপ্ৰৱেশকাৰীয়ে কাশ্মীৰ আক্ৰমণ কৰে। কাশ্মীৰৰ মহাৰজা হৰি সিঙৰ সহায় প্ৰাৰ্থনা।
* ১৯৫১ - স্বাধীন ভাৰতৰ প্ৰথম লোকসভা নিৰ্বাচন আৰম্ভ হয়। নিৰ্বাচন প্ৰক্ৰিয়াৰ সামৰণি পৰে ১৯৫২ চনৰ ২১ ফেব্ৰুৱাৰীত।
* ১৯৭১ - চীন ৰাষ্ট্ৰসংঘৰ সদস্য হয় আৰু টাইৱান বহিষ্কৃত হয়।
* ১৯৭১ - বাংলাদেশৰ নেতা শ্বেখ মজিবুৰ ৰহমান পাকিস্তানী সেনাৰ হাতত বন্দী হয়।
* ১৯৯১ - বিবদমান অযোধ্যাৰ অধিগৃহীত মাটিত কোনো স্থায়ী নিৰ্মাণ যাতে নহয়, তাৰ ব্যৱস্থা ল'বলৈ উত্তৰ প্ৰদেশ চৰকাৰক এলাহাবাদ উচ্চ ন্যায়ালয়ে নিৰ্দেশ দিয়ে।
* ২০০৫ - আলফাই আলোচনাৰ বাবে গঠন কৰি দিয়া পি চি জি আৰু কেন্দ্ৰৰ মাজত প্ৰথমলানি আলোচনা অনুষ্ঠিত হয়।

## জন্ম
* ১৮১১ - এভাৰিষ্ট গেল'ৱা, ফ্ৰান্সৰ গণিতজ্ঞ।
* ১৮৮১ - পাব্‌ল' পিকাছ', বিখ্যাত চিত্ৰশিল্পী।
* ১৮৯৬ - সুধালতা দুৱৰা, প্ৰথম অসমীয়া মহিলা স্নাতক।
* ১৯৩১ - ক্লাউছ ফাৰ্ডিনাণ্ড হেচেলমান, জাৰ্মান সামুদ্ৰিক বিশেষজ্ঞ আৰু জলবায়ু আৰ্হিবিদ। 
* ১৯৩৪ - ৰবীন্দ্ৰ গুহ, বঙালী ভাষাত হাংৰি আন্দোলনৰ কবি, চুটিগল্পকাৰ, ঔপন্যাসিক আৰু প্ৰবন্ধকাৰ।
* ১৯৩৭ - সাৰদা ৰাজন আয়েংগাৰ, ভাৰতীয় নেপথ্য কণ্ঠশিল্পী।
* ১৯৪৫ - অপৰ্ণা সেন, ভাৰতীয় চলচ্চিত্ৰ পৰিচালিকা আৰু অভিনেত্ৰী।
* ১৯৫৬ - চালমা আগা, পাকিস্তানী কণ্ঠশিল্পী আৰু অভিনেত্ৰী।
* ১৯৭২ - ইস্থাৰ ডাফ্লো, ফ্ৰেন্স-আমেৰিকান অৰ্থনীতিবিদ।
* ১৯৮৭ - উমেশ যাদৱ, ভাৰতীয় ক্ৰিকেটাৰ।

## মৃত্যু
* ১৪০০ - জিঅ'ফ্ৰে চচাৰ, ইংৰাজ কবি।
* ১৬৪৭ - ইভানজেলিষ্টা টৰিচেলি, ইটালীৰ পদাৰ্থবিদ।
* ২০১২ - যশপাল ভাট্টি, ভাৰতীয় কৌতুক শিল্পী, প্ৰযোজক আৰু পৰিচালক।
* ২০২১ - ৰবীন দেৱচৌধুৰী, ভাৰতীয় পুৰাতত্ত্ববিদ, লেখক, অধ্যাপক।

## দিৱস
* সশস্ত্ৰ বাহিনী দিৱস (ৰোমানিয়া)।
* ধন্যবাদ জ্ঞাপন দিৱস (গ্ৰেনাডা)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
----
২২ অক্টোবৰ

## ঘটনাপঞ্জী
* ১৭৬৪ - বংগ আৰু বিহাৰত নবাবৰ শাসন অন্ত, ইষ্ট ইণ্ডিয়া কোম্পানীৰ শাসন আৰম্ভ। 
* ১৭৬৪ - বক্সাৰ যুদ্ধ আৰু ইংৰাজৰ বিহাৰ অধিকাৰ। 
* ১৮৭৯ – ৰাৰ্বনাইজড সূত্ৰৰ ফিলামেণ্ট ব্যৱহাৰ কৰি টমাছ আলভা এডিছনৰ দ্বাৰা প্ৰথম বৈদ্যুতিক বাল্বৰ ব্যৱহাৰিক পৰীক্ষণ। 
* ১৯৩৮ - পদাৰ্থ বিজ্ঞানী ছেষ্টাৰ কাৰ্লছনৰ দ্বাৰা জেৰৌগ্ৰাফী বা জেৰক্স মেচিন নিৰ্মাণত ব্যৱহৃত " ইলেক্ট্ৰোফটোগ্ৰাফ " নামৰ এক পদ্ধতিৰ আৱিষ্কাৰ। 
* ১৯৪৭ - কাশ্মীৰ ভাৰতৰ অন্তৰ্ভুক্ত হয়। 
* ১৯৬২ - ভাৰতৰ ভাক্ৰা নাংগল বহুমুখী নদী উপত্যকা প্ৰকল্প ৰাষ্ট্ৰৰ উদ্দেশ্যে উছৰ্গা। 
* ১৯৬৬ - ছোভিয়েট ইউনিয়নে লুনা -১২ কৃত্ৰিম উপগ্ৰহ উৎক্ষেপন। 
* ১৯৬৮ – পৃথিৱীক ১৬৩ বাৰ পৰিভ্ৰমণ কৰাৰ পাছত এপল ৭ সফলতাৰে আট্লাণ্টিক মহাসাগৰত অৱতৰণ। 
* ১৯৯৪ - শ্ৰীলংকাৰ ৰাষ্ট্ৰপতি পদৰ প্ৰাৰ্থী জামিনি দেশনায়ক আৰু আন ৬০ জন লোক এক বোমা বিস্ফোৰণত নিহত হয়। 
* ১৯৯৯ - ব'ফৰ্ছ মোকৰ্দমাৰ চাৰ্জশ্বীট দাখিল , ৰাজীৱ গান্ধী সহ আন চাৰিজন অভিযুক্ত। 
* ১৯৯৯ - লোকসভাৰ অধ্যক্ষ ৰূপে জি এম চি বালাযোগী নিৰ্বাচিত। 
* ২০০১ - আফগানিস্তানৰ এক চিকিৎসালয়ত আমেৰিকান বোমা দিয়াৰ ফলত ১০০ জন জনলোকৰ মৃত্যু। 
* ২০০৩ - চনৰ আজিৰ দিনটোতে ফিফাৰ ৰেংকিংত ব্ৰাজিলৰ বিশ্ব ফুটবলত শীৰ্ষ স্থান অধিকাৰ। 
* ২০০৮ – ভাৰতৰ প্ৰথম চন্দ্ৰ অভিযান চন্দ্ৰযান - ১ ৰ উৎক্ষেপন। 

## জন্ম
* ১৮৪৪ - ছাৰা বাৰ্নহাৰ্ট, ফৰাচী অভিনেত্ৰী
* ১৮৭৩ - স্বামী ৰামতীৰ্থ, ভাৰতীয় দাৰ্শনিক, বেদান্ত হিন্দু দৰ্শনৰ শিক্ষক।
* ১৯০০ - আশফাকুল্লা খান, ভাৰতীয় স্বাধীনতা আন্দোলনৰ এগৰাকী ভাৰতীয় স্বাধীনতা কৰ্মী আৰু হিন্দুস্তান ছ'চিয়েলিষ্ট ৰিপাব্লিকান এছ'চিয়েচনৰ সহ-প্ৰতিষ্ঠাপক আছিল।
* ১৯০৩ - ত্ৰিভুৱনদাস কিশিভাই পেটেল, ভাৰতীয় স্বাধীনতা সংগ্ৰামী।
* ১৯৩৪ - ভৃগুমুনি কাগয়ুং, অসমীয়া সাহিত্যিক
* ১৯৩৭ - কাদেৰ খান, ভাৰতীয়-কানাডিয়ান অভিনেতা, চিত্ৰনাট্যকাৰ, কমেডিয়ান আৰু বোলছবি পৰিচালক।
* ১৯৬৩ - ৰত্না দত্ত, অসমৰ শিক্ষাবিদ, সাহিত্যিক আৰু নাট্যকৰ্মী।
* ১৯৬৪ - অমিত অনিলচন্দ্ৰ শ্বাহ, ভাৰতৰ ৰাজনৈতিক নেতা।
* ১৯৭৫ - আনল্ড যোছেফ টয়নবিৰ, ইংৰাজ ইতিহাসবিদ।
* ১৯৮৮ - পৰিনীতি চোপ্ৰা, মোহময়ী অভিনেত্ৰী।

## মৃত্যু
* ১৯১৫ - হেনৰী ষ্টাডমেন কটন, ভাৰতীয় অসামৰিক সেৱাৰ বিষয়া, ব্ৰিটিছ সাংসদ আৰু লেখক।
* ১৯৫৮ - জীবনানন্দ দাস, বাংলা কবি।
* ১৯৭২ - ধীৰেন্দ্ৰ নাথ দত্ত, অসমৰ কবি।
* ১৯৮২ - ৰিছাৰ্ড হ'গ, আমেৰিকান কবি, প্ৰবন্ধলেখক, আৰু শিক্ষক।
* ২০১৪ - অশোক কুমাৰ, ভাৰতীয় চিত্ৰ পৰিচালক।
* ২০১৬ - তিলক হাজৰিকা অসমৰ সাংবাদিক আৰু সাহিত্যিক।

## দিৱস
* ৰাষ্ট্ৰীয় শান্তী দিৱস (ইণ্ডোনেচিয়া)।
* ৱম্বেট দিৱস (অষ্ট্ৰেলিয়া)।

## বাহ্যিক সংযোগ

* বিবিচি: এই দিনটোত ঘটা কেইটামান উল্লেখযোগ্য ঘটনা 
----
২১ অক্টোবৰ

## ঘটনাপঞ্জী
*১২৯৬ - আলাউদ্দিন খিলিজীৰ দিল্লীৰ সিংহাসনত আৰোহণ। 
*১৮০৫ - ঐতিহাসিক ট্ৰেফেলগাৰ যুদ্ধত নৌ সেনাধ্যক্ষ হেৰোচিঅ' নেলছনৰ নেতৃত্বত ব্ৰিটিছ বাহিনী জয়লাভ। 
*১৯৩৪ - জয়প্ৰকাশ নাৰায়ণৰ নেতৃত্বত কংগ্ৰেছ ছ'চিয়েলিষ্ট দলৰ গঠন। 
*১৯৩৪ - মাও জেদঙে বিখ্যাত লং মাৰ্চৰ শুভাৰম্ভ কৰে। 
*১৯৪৩ - ছিংগাপুৰত সুভাষ চন্দ্ৰ বসুৱে আজাদ হিন্দ চৰকাৰ প্ৰতিষ্ঠাৰ কথা ঘোষণা। 
*১৯৯১ - কপিলদেৱৰ দ্বাৰা এদিনীয়া ক্ৰিকেটত দুশ উইকেট দখলৰ বিশ্ব অভিলেখ। 
*১৯৯৯ - প্ৰবীণ প্ৰযোজক তথা পৰিচালক বি আৰ চোপ্ৰালৈ ১৯৯৮ চনৰ দাদাচাহেব ফাল্কে বঁটা। 
*১৯৯৯ - ভাৰতত পাক টিভিৰ ওপৰত থকা নিষেধাজ্ঞা প্ৰত্যাহাৰ। 
*২০০১ - বিশ্ব জুনিয়ৰ হকীত ভাৰতৰ চেম্পিয়ন খিতাপ দখল। 

## জন্ম
* ১৭৭২ - ছেমুৱেল টেলৰ ক'লৰিজ, ইংৰাজ ৰোমাণ্টিক কবি,
* ১৮৩৩ - আলফ্ৰেড ন'বেল, চুইডিছ ৰসায়নবিদ, অভিযন্তা, উদ্ভাৱক আৰু ডিনামাইটৰ উদ্ভাৱক,
* ১৮৮৭ - কৃষ্ণা সিং, বিহাৰৰ প্ৰথম মুখ্যমন্ত্ৰী।
* ১৯৩১ - শাম্মী কাপুৰ, ভাৰতীয় চলচ্চিত্ৰৰ নায়ক আৰু চলচ্চিত্ৰ পৰিচালক।
* ১৯৩৮ - নিৰ্মলা মিশ্ৰ, বিশিষ্ট বঙালী কণ্ঠশিল্পী।
* ১৯৪৪ - জিন-পিয়েৰী চাওভেজ, ফ্ৰেন্স ক'অৰ্ডিনেচন ৰসায়ন বিজ্ঞানী।

## মৃত্যু
* ১৯৯৮ - অজিত, হিন্দী চলচ্চিত্ৰ অভিনেতা,
* ১৯৬৯ - জেক কেৰুয়াক, আমেৰিকাৰ বিট আন্দোলনৰ কবি আৰু উপন্যাসিক।
* ২০১২ – য়শ চোপ্ৰা, ভাৰতীয় পৰিচালক,প্ৰযোজক, আৰু কাহিনী লিখক।
* ২০১৩ - ললিত চন্দ্ৰ নাথ (ললিত ওজা), শুকনানী ওজাপালি আৰু দেওধনী নৃত্যৰ গুৰু।

## দিৱস
* আপেল দিৱস (সংযুক্ত ৰাজ্য)।
* ৰাষ্ট্ৰীয় ধাত্ৰী দিৱস (থাইলেণ্ড)।

## বাহ্যিক সংযোগ
* বিবিচি: এই দিনত
----
পোহৰ নিৰ্গতক ডায়'ড

**পোহৰ নিৰ্গতক ডায়'ড** (ইংৰাজী: light-emitting diode) চমুকৈ এল ই ডি এটি অৰ্ধপৰিবাহী ডায়'ড যিয়ে প্ৰযুক্ত ভ'ল্টেজক পোহৰলৈ পৰিৱৰ্তিত কৰে, যাক প্ৰায় চাকি আৰু অঙ্কীয় পৰ্দাত ব্যৱহাৰ কৰা হয়।

## উদ্ভাৱন
ইচামু আকাচাকি, হিৰচি আমান' আৰু চুজি নাকামুৰাই পোহৰ উলিওৱা ডায়'ড উদ্ভাৱনৰ বাবে ২০১৪ বৰ্ষত ন'বেল বঁটা লাভ কৰে। জুৰিয়ে ক'লে- "এই বছৰৰ ন'বেল বঁটা গ্ৰহণকাৰীসকলক এটি নতুন শক্তি-পৰিপক্ক পৰিবেশৰ সৈতে বন্ধুত্বপূৰ্ণ পোহৰৰ উৎস উদ্ভাৱন কৰাৰ বাবে পুৰস্কৃত কৰা হৈছে।

## কাৰ্যনীতি
এল-ই-ডিয়ে বৈদ্যুতিক পোহৰ বিকিৰণৰ জৰিয়তে কাম কৰে। এলুমিনিয়াম গেলিয়াম আৰ্চেনাইডৰ দৰে কোনো কোনো অৰ্ধপৰিবাহী বস্তুৱে বিদ্যুৎ প্ৰৱাহিত হ'লে ইলেক্ট্ৰণসমূহৰ চলনৰ দ্বাৰা পোহৰ ওলায়। এল-ই-ডিএ এনে ধৰণেই কাম কৰে।

## এল ই ডিৰ ব্যৱহাৰ
মোবাইল ফোন আৰু এল ই ডি স্ক্ৰীনৰ বাহিৰেও অপটিকেল যোগাযোগ, ইণ্ডিকেটৰ বাতি, ইনফ্ৰাৰেড ৰশ্মি, আলোকসজ্জা, ট্ৰেফিক সংকেত, অপটিকেল মাউচ, লেজাৰ ৰশ্মি উৎপাদন সহ আৰু অনেক কামত এল ই ডি ব্যৱহৃত হয়।

## তথ্য&nbsp;সংগ্ৰহ

## বাহ্যিক&nbsp;সংযোগ

* 
* Dendrimers in the spotlight - an Instant Insight examining the use of dendrimers in organic light-emitting diodes from the Royal Society of Chemistry
* Photonics Sources Group, Tyndall National Institute  GaN and other photonics research at the Tyndall National Institute, Ireland.
* MAKE Presents: The LED - A movie about the origins of the LED and how to make your own from carborundum!
* Rensselaer Electrical Engineering Department  LED information arranged in textbook form, aimed at introductory to advanced audience

শ্ৰেণী:ডায়'ড
উত্তৰ পূব পৰিষদ

**উত্তৰ-পূব পৰিষদ** অইন, ১৯৭১ অধীনত উত্তৰ-পূব পৰিষদ (NEC)-ৰ গঠন হৈছিল আৰু ১৯৭২ চনৰ ১ আগষ্ট তাৰিখত ভাৰতৰ ৰাষ্ট্ৰপতিৰ এটি আদেশৰ বলত উত্তৰ-পূৰ্বাঞ্চলৰ বিভিন্ন ৰাজ্যৰ উমৈহতীয়া স্বাৰ্থ ৰক্ষণা-বেক্ষণৰ বাবে এখন আঞ্চলিক সংগঠন হিচাপে ইয়াক আনুষ্ঠানিক ভাবে স্থাপন কৰা হৈছিল। অসম, মেঘালয়, অৰুণাচল প্ৰদেশ, ত্ৰিপুৰা, নাগালেণ্ড, মণিপুৰ আৰু মিজোৰাম – ভাৰতৰ উত্তৰ-পূৰ্বাঞ্চলৰ এই সাতখন ৰাজ্যক সদস্য হিচাপে লৈ উত্তৰ-পূব পৰিষদ গঠিত হৈছিল। এই সাতখন ৰাজ্যই দেশৰ মুঠ ভৌগোলিক খণ্ডৰ ৭.৭% আৰু দেশৰ মুঠ জনসংখ্যাৰ ৩.৮৮% সামৰি লৈছে। ২০০২ চনত ছিক্কিম উত্তৰ-পূব পৰিষদৰ অষ্টম সদস্য হিচাপে যুক্ত হৈছিল। এই সদস্য ৰাজ্য বিলাকৰ ৰাজ্যপাল আৰু মুখ্যমন্ত্ৰী সকলক উত্তৰ-পূব পৰিষদৰ সদস্য হিচাপে লোৱা হৈছিল। পূৰ্বে যদিও অসম আৰু নাগালেণ্ডৰ ৰাজ্যপালেই উত্তৰ-পূব পৰিষদৰ অধ্যক্ষ আছিল, বৰ্তমান অধ্যক্ষৰ পদটো উত্তৰ-পূৰ্বাঞ্চলৰ ৰাজ্যসমূহৰ মাজত ক্ৰমানুসাৰে আৱৰ্তিত হয়। NEC-ৰ মুখ্য কাৰ্যালয় শ্বিলঙত অৱস্থিত। 

## উদ্দেশ্য
উত্তৰ-পূব পৰিষদৰ প্ৰধান উদ্দেশ্য সমূহ তলত উল্লেখ কৰা হ’ল: 
* সুসংহত আঞ্চলিক পৰিকল্পনাৰ জৰিয়তে উত্তৰ-পূৰ্বাঞ্চলৰ আৰ্থ-সমাজিক উন্নয়নৰ বাবে সংহত আঁচনি গ্ৰহণ কৰা। 
* সুষম আঞ্চলিক উন্নয়নৰ জৰিয়তে আঞ্চলিক অসমতা দূৰ কৰা। 
* উপযোগী আঁচনি আৰু প্ৰকল্পৰ অগ্ৰাধিকাৰ নিৰ্ণয় কৰা আৰু তাক কাৰ্যকৰী কৰাৰ অৰ্থে বিহিত ব্যৱস্থা হাতত লোৱা। 
* উত্তৰ-পূৰ্বাঞ্চলৰ ৰাজ্যবিলাকৰ মজত সমন্বয়, সহযোগিতা আৰু ঐক্য বৃদ্ধি কৰা। 
* অঞ্চলটোৰ ৰাজ্য কেইখনৰ আন্তঃগাঁথনি মূলক উন্নয়নৰ বাবে প্ৰচেষ্টা চলোৱা। 
* হাতত লোৱা আঁচনিৰ কাৰ্যকৰী পদ্ধতি সম্পৰ্কে আলোচনা কৰা আৰু তাক কাৰ্যকৰী কৰাৰ বাবে প্ৰচেষ্টা চলোৱা। 
* উত্তৰ-পূৰ্বাঞ্চলৰ ৰাজ্যবিলাকত গ্ৰহণ কৰিবলগীয়া প্ৰকল্প আৰু আঁচনিৰ উপকাৰিতা আৰু যথাৰ্থতা নিৰ্ণয়ৰ বাবে জৰীপ কাৰ্য চলোৱা। 
 
## কাৰ্যৱলী:
উত্তৰ-পূব পৰিষদৰ প্ৰধান কাৰ্যৱলী তলত উল্লেখ কৰা হ’ল: 
# উত্তৰ-পূৰ্বাঞ্চলৰ ৰাজ্য কেইখনৰ দ্ৰুত আৰু সম-উন্নয়নৰ ব্যৱস্থা কৰা। 
# সাধাৰণ সমস্যা সমাধানৰ বাবে অৰ্থনৈতিক আঁচনিত গুৰুত্ব দিয়া। 
# উদ্যোগিক উন্নয়ন আৰু বিকাশৰ বাবে বুনিয়াদী সা-সুবিধা শক্তিশালী কৰা। 
# কৃষি পদ্ধতিৰ পৰিৱৰ্তন অনা আৰু হস্তশিল্পৰ আধুনিকীকৰণ। 
# অঞ্চলটোৰ অৰ্থনৈতিক সম্পদৰ প্ৰণালীৱদ্ধ জৰীপ কাৰ্য সম্পাদন কৰা 

## ভূমিকা
উত্তৰ-পূব পৰিষদে ভাৰতৰ উত্তৰ-পূৰ্বাঞ্চলৰ অৰ্থনৈতিক উন্নয়নৰ ক্ষেত্ৰত গুৰুত্বপূৰ্ণ ভূমিকা পালন কৰে। বৰ্তমান সময় কালত উত্তৰ-পূব পৰিষদক গোটেই উত্তৰ-পূব অঞ্চলৰ সুষম অৰ্থ-সামাজিক উন্নয়নৰ বাবে এখন গুৰুত্বপূৰ্ণ প্ৰতিনিধি মূলক সংস্থা বুলি গণ্য কৰা হয়। 

## তথ্য সংগ্ৰহ

## বাহ্যিক সংযোগ
* 
শ্ৰেণী:ভাৰতৰ চৰকাৰী সংস্থা
শ্ৰেণী:উত্তৰ পূব ভাৰত
জখলাবন্ধা

**জখলাবন্ধা** হৈছে কলিয়াবৰ মহকুমাৰ অন্তৰ্গত এখন গুৰুত্বপূৰ্ণ ঠাই। নগাঁও জিলাৰ পূৱ প্ৰান্তত এই ঠাইখন অৱস্থিত।

## নামৰ উৎপত্তি
১৪৮০ শক ইং ১৫৬৫ চনত স্বৰ্গদেউ চুখামফা বা খোৰা ৰজাৰ ৰাজত্ব কালত বৰ্তমান জখলাবন্ধা সত্ৰ নামে যিখনি সত্ৰ স্থাপন কৰা হৈছিল সেই সত্ৰৰে অধিকাৰ শ্ৰীশ্ৰীকৃষ্ণানন্দ গোস্বামীৰ এটি ১৫/১৬ বছৰীয়া আলধৰা  ল'ৰাই কলঙৰ পৰা পানী আনিবলৈ গৈ মৃত্যুমুখত পৰে । এই কথা ৰজাৰ কাণত পৰাত ৰজাই কলঙৰ গড়াত যাতায়তৰ সুবিধা হোৱাকৈ শিলেৰে খটখটি বা জখলা নিৰ্মাণ কৰোৱাইছিল। এই জখলাৰ পৰাই ঠাইডোখৰৰ নাম হয়গৈ জখলাবন্ধা আৰু সত্ৰখনি জখলাবন্ধা সত্ৰ ৰূপে পৰিচিত হয়।

## তথ্য সংগ্ৰহ

শ্ৰেণী:নগাঁও জিলা
সিদ্ধাৰ্থ সূৰ্যনাৰায়ণ

**সিদ্ধাৰ্থ নাৰায়ণ** () (জন্ম: ১৭ এপ্ৰিল ১৯৭৯) মূলতঃ এজন তামিল চলচ্চিত্ৰ অভিনেতা, গায়ক, লেখক আৰু পৰিচালক । ব্যৱসায় ব্যৱস্থাপনাৰ শিক্ষা সাং কৰি সিদ্ধাৰ্থই চলচ্চিত্ৰ নিৰ্মাণৰ ক্ষেত্ৰত খোজ দিয়ে আৰু মণি ৰত্নমৰ সহায়ক হিচাপে কাম কৰে। ২০০৩ চনত শংকৰৰ 'বয়্‌‍জ' বোলছবিৰ যোগেদি তেওঁ অভিনয়ৰ জগতত প্ৰৱেশ কৰে। এই বোলছবিখনৰ সফলতাই তেওঁক মণি ৰত্নমৰ Aayutha Ezhuthu (২০০৪) বোলছবিত অভিনয় কৰাৰ সুযোগ দিয়ে। ইয়াৰ পাছত তেওঁ  নুভোষ্তান্তে নিনদান্তানা (২০০৫), *[[ৰংগ দে বচন্তি]]* আৰু ব'ম্মাৰিল' (২০০৬) ছবিৰ জৰিয়তে তেলুগু আৰু হিন্দী চলচ্চিত্ৰ জগতত সমালোচকৰ প্ৰশংসা আৰু ব্যৱসায়িক সফলতা লাভ কৰে। ষ্ট্ৰাইকাৰ (২০১০) আৰু ফেণ্টাচী ছবি ''আনাগানাগা অ' ধীৰুদু' (২০১১) বোলছবিত তেওঁ ক্ৰমে এজন কেৰম খেলুৱৈ আৰু এজন অন্ধ যোদ্ধাৰ চৰিত্ৰ অভিনীত কৰে। কিছু কালৰ বিৰতিৰ পাছত তেওঁ ২০১১ চনত তামিল বোলছবি জগতলৈ উভতি বালাজী মোহনৰ সফল ৰোমাণ্টিক হাস্য ছবি Kadhalil Sodhappuvadhu Yeppadi (২০১২) প্ৰযোজনা কৰে। ২০১৪ চনো সিদ্ধাৰ্থৰ বাবে সফল বৰ্ষ পৰিগণিত হয়। Jigarthanda বোলছবিত তেওঁ ৰূপায়ন কৰা নৱাগত বোলছবি নিৰ্মাতা আৰু Kaaviya Thalaivan বোলছবিত ১৯২০ দশকৰ মাদ্ৰাছ থিয়েটাৰৰ এজন অভিনেতাৰ চৰিত্ৰৰ বাবে তেওঁ প্ৰশংসিত হয়।
## Early life
Siddharth was born to a Tamil-speaking family in Chennai, India on 17 April 1979.

## চলচ্চিত্ৰপঞ্জী
### অভিনেতা

### প্ৰযোজক

### নেপথ্য গায়ক

## তথ্য&nbsp;সংগ্ৰহ

## বাহ্যিক&nbsp;সংযোগ

* 
* 

শ্ৰেণী:ভাৰতীয় অভিনেতা
শ্ৰেণী:জীৱিত ব্যক্তি
শ্ৰেণী:কলিউড (তামিল চলচ্চিত্ৰ জগত)